text:
ORANJESTAD – Ex Minister di Economia Richard Arends a keda sorprendi cu e declaracion di actual Minister, cu tin e cartera ey, Xiomara Ruiz, riba e situacion financiero di pais Aruba. Asina el a bisa den conferencia di prensa di e partido berde diamars mainta. Particularmente e asunto cu Aruba no por cumpli cu norma di Caft pa 2017 y 2018. Segun Arends, e no ta compronde con e gobierno aki no por logra loke AVP si a logra tur e tempo aki y sigur for di 2014.
PRESUPUESTO
E otro sorpresa pa Arends, ta pa tende di e Minister nobo, cu no tin presupuesto, siendo cu algun siman pasa a entrega un presupuesto supletorio y un presupuesto den liña grandi pa 2018. Y e presupuesto segun Arends, sigur ta cumpli.
E DEBENAN
Den caso di e debenan cu a keda menciona di, entre otro 130 miyon cu falta pa drenta ainda, Arends a clarifica esaki tambe. Ruiz a menciona un dia prome cu di e 130 miyon florin, 50 miyon ta na winst belasting, 7 miyon na inkomstenbelasting y 73 miyon na loke Valero debe gobierno ainda. Pero segun Arends, tur tin un splicacion. Segun e ex mandatario di economia, e deadline pa placa di winstbelasting drenta, ta 30 di november, pues e placa ey mester a drenta. Mescos ta conta pa inkomstenbelasting. Pa loke ta Valero, tin un acuerdo cu prome cu fin di aña e suma ey tambe mester drenta. Ademas e aña financiero di nan ta cera na maart di otro aña, pues tin un espacio ainda pa cumpli cu esaki. Pues Arends ta cuestiona seriamente e declaracionnan di e mandatario di economia y finanza. Segun Arends, ta netamente cu esaki a core campaña y cu tabatin un plan. Diripiente gobierno no tin un plan financiero. E ta hay'e algo serio y cu no por haci politica cu ne. E ex mandatario ta spera cu e declaracionnan aki no ta e base pa nan goberna, mirando cu e situacion ta otro di loke cu e mandatario nobo a informa un dia prome.
DEN HAAG/ORANJESTAD – E articulo di e corant Hulandes NRC Handelsblad a bira un 'discusion publico' entre e corant y e prome minister di Aruba Evelyn Wever Croes. Ta trata di e articulo unda cu NRC a entrevista Wever riba e situacion di Venezuela. E contenido di e entrevista no a cay den bon tera cerca e prome mandatario. Den un reaccion pa NoticiaCla e siman aki, e mandatario a atende cu por lo menos 3 punto no ta cuadra den e entrevista y cu e la informa e corant. Interesante ta cu e corant a informa NoticiaCla tambe cu e informacion den nos raportahe, (e reaccion di e prome mandatario) no ta cuadra. Basa riba e punto aki, e prome mandatario a manda un contesta pa e corant. Awe mainta mientrastanto e corant a dicidi di emiti un remitido riba e tema y a manda esaki pa e portal aki.
ORANJESTAD – Despues di mas di 15 ora di reunion, parlamento a pasa e cambio di como 13 ley necesario pa por introduci e asina yama ‘crisisheffing’ cu ta drenta na vigor riba 1 di juli pa por aplica e ‘crisisheffing’ na july cu 12 voto pro (MEP, POR, RED) y 9 contra AVP. Ademas a vota pa 3 amienda unda cu amienda 1 di AVP no a pasa (12 contra 9 pro), Amienda # 5 di RED, sostene pa POR y MEP a pasa 12 pro y 9 contra, y amienda # 6 di MEP cu a pasa unanime (21 voto pro).
ORANJESTAD –Dos miembro di fraccion di MEP, Rocco Tjon y Edgard Vrolijk a entrega e concepto di ley cu ta regarda control di financiamento di partidonan politico. Esaki ta un ley cu ta percura cu partidonan politico tin cu responsabiliza nan mes pa loke ta gastonan di partido, sigur ora cu ta financia nan pa loke ta eleccionnan parlamentario. Awor ta keda na presidente di parlamento pa cuminsa e proceso pa trata e ley aki na su momento.
ORANJESTAD – E hecho cu tin un suma poni riba presupuesto 2018 pa e begrotings kamer, no kier men necesariamente cu bo ta exclui CAFT. Asina prome mandatario di Aruba Evelyn Wever Croes a bisa NoticiaCla e siman aki. Tabata siman pasa durante tratamento di presupuesto di Raad van Advies, a nota cu e tabata riba e presupuesto. Pero segun Wever, esaki ta simplemente pasobra e ta poni den programa di gobernacion di gabinete Wever Croes.
ORANJESTAD – Tratamento di ley pa introduci crisisheffing dia 1 di juli 2018 a cuminsa awe mainta den Parlamento. E intencion ta pa e ley pasa awe mes pa asina e ley por keda introduci pa e fecha menciona. E ley mester genera mas fondo pa por cubri e.o. e pago di proyectonan PPP. Como tal e ley ta trata cambio di e destinacion di cierto fondo, y tambe e porcentahe di impuesto manera BBO. Lo aumenta entre otro e BBO/BAZV cu 2.5% na un total di 6% aunke e destinacion ta cambia. Lesa e ley AKI.
ORANJESTAD - Dialuna mainta Parlamentarionan Alan Howell y Marisol Lopez_Tromp a haci entrega oficial di un iniciativa di ley pa bin cu castigonan minimo pa cierto delitonan.


c: text/html

text:
Participa como compania/scol
Kico participacion cu ARUBA DOET ta trece cu ne?
Participacion cu ARUBA DOET ta duna e isla y bo compania of scol un impulso positivo. Riba dje bo ta duna un bon ehempel y reforsa bo relacionnan local. Esaki sigur lo beneficia bo imagen. E por yudabo tambe dentro di bo compania, manera coleganan di trabou motiva, amplia horizontenan, acceso na rednan nobo y atencion positivo di media door di ta presente na e publicidad positivo di e evento. Pa bo alumnonan e ta un experencia educativo pa duna un man na un organisacionnan social, kisas e ta sera conoci cu trabou boluntario pa prome biaha. Banda di esey e ta un dia dushi y cu ta inspira! Di otro banda e organisacionnan social por realisa nan metanan pa medio di bo yudansa cu riba nan propio forsa ta dificil of imposibel pa alcansa.
Participa como compania
ARUBA DOET ta un ocasion excelente pa demostra cu bo organisacion ta haci un esfuerso pa yega na un miho comunidad cu un miho calidad di bida. Como compania bo por busca por ehempel un trabou agradabel pa haci hunto cu bo coleganan di trabou. ARUBA DOET ta un bunita alternativa pa e tradicional ‘teambuilding’ of pa sali keiro un dia. Y empleadonan ta haya abilidadnan y experencia nobo. Pero bo por haci mas! Yuda haci e trabou boluntario un exito door di ofrece bo producto y servicionan gratis of cu rebaho. Por ehempel materialnan cu rebaho of sandwich pa lunch. Of haci uso di bo relacionnan di trabou, clientela of relacionnan di media.
Participa como scol
Naturalmente scolnan por participa tambe cu ARUBA DOET como boluntario. Reuni un klas of grupo di alumno y duna un man . Bo por yuda organisa un atardi di wega na un cas di cuido of haci un speeltuin limpi.
Con bo por yuda traha?
Desde fin di december bo ta haya bou e boton 'bista di tur proyecto' un cantidad di trabou cu tin cu wordo completa na Aruba of click aki pa bai dibiaha na e resumen di trabou. Despues cu bo a scoge uno, bo por tuma contacto cu e organisacion pa haya mas detaye di e trabou y intercambia informacion.
Inicia un trabou bo mes?
Pa cu esaki bo por tuma contacto cu e team di ARUBA DOET. Casi sigur bo mes lo por tin un idea caba pa ken bo kier nifica algo. Pero bo por pensa algo tambe pa un organisacion di un colega. E institucion unda un di bo grandinan of un mucha incapacita ta hospeda. E creche of asociacion deportivo unda un colega ta traha como boluntario. Aki tambe bo por haci y inicia cierto trabou. Den prome instante e organisacion di e trabou ta den bo man.
Organisacion di esaki ta den bo mes man den prome instante. TENE NA CUENTA: solamente e organisacion social por registra e trabou riba e website y por yega na remarca pa haya un contribucion financiero for di Oranje Fonds. Organisacionnan cu ta participa como boluntario no.
Bo kier sa mas?
Si ainda bo tin pregunta of ta desea mas informacion, cu gusto nos ta yuda bo. Bo por manda un email na info.arubadoet@gmail.com of yama e team di ARUBA DOET, tel (+297) 582-7666

robotstxt: allowed

filter: keep


text:
Parlamentario Ady Thijsen:
ORANJESTAD (AAN): Parlamentario Ady Thijsen a emiti un comunicado di prensa unda e ta indica cu actualmente ta tumando luga na nos hermana isla Corsow, e reunionnan entre parlamentarionan di Reino y IPKO. Pa Partido MEP, Parlamentarionan Ady Thijsen, Chris Romero y Guillfred Besaril ta atende e reunionnan importante aki.
Nos ta tratando temanan di cooperacion mutuo entre otro riba tereno di famia y hobennan, enseñanza, salubridad. E situacion na Venezuela tambe ta riba agenda. Parlamentario Ady Thijsen ta elabora un tiki riba nan participacion den e encuentro aki.
“Den reunion di Tripartite cu a tuma luga dialuna 9 di januari, nos fraccion a trece entre otro lo siguiente dilanti.
Despues cu sr. Daniel Corsen jr a duna un presentacion di plataforma nacional pa desaroyo hubenil na Corsow, mi persona a trece dilanti cu na Aruba tambe nos tin mesun problemanan bao di hobennan cu ta wordo treci dilanti, cual ta problema cu salud, drop out di scol, desempleo, pobreza y criminalidad bao di hubentud.
Partido MEP ta kere den un acercamento positivo y crea posibilidadnan y oportunidadnan pa nos hobennan. Duna nan participacion real. No solamente nos mester papia di e hobennan pero mas importante ta pa papia cu nan. Mester bin un plan integral unda tur “actoren” mester duna nan cooperacion y sosten. Vooral e lidernan politico mester asumi nan responsabilidad den e plan aki.
Nos fraccion ta di acuerdo tambe y lo traha riba un plan asina na unda nos hobennan lo haya mas atencion riba tur aspecto durante nan desaroyo.
Loque ta trata e “geschillenregeling” nos ta riba un liña pa entrega tambe nos concepto di “rijkswet” hunto cu Corsow y St Maarten na tweede kamer via nos Minister Plenipotenciario. Esaki lo wordo entrega hunto cu e concepto di Minister Plasterk di Koninkrijkrelaties.
Nos ta kere fielmente cu nos por logra di es manera aki laga e proceso cuminsa y yega na un geschillenregeling cu lo trata conflictonan den reino den un manera mas husto y duna mas contenido na e palabra “gelijkwaardigheid”.
Asina tambe nos ta minimalisa e deficit democratico cu ta existi den Reino.
Nos participacion na e reunionnan aki hunto cu demas representantenan den Reino ta di sumo importancia pa asina nos por eherce nos trabou na un nivel mas halto di cooperacion entre a paisnan di Reino. Den e siguiente dianan lo sigui relatonan mas amplio riba e desaroyo di e reunionnan na Corsow, Parlamentario Ady Thijsen ta termina ta bisa.


text:
ORANJESTAD (AAN): Uso di cannabis medicinal ta tumando hopi forsa mundialmente. Mas y mas ta e paisnan cu ta legalisando e uzo medicinal di e planta aki pa yuda esunnan mas vulnerabel door di nan estado di salud.
Esaki ta un realidad creciente mundialmente y como tal aki na Aruba Gabinete Wever-Croes a institui un comision di experto pa sondea e miho opcionnan pa por haci uso di cannabis medicinal aki na Aruba.
Minister Chris Romero ta enfatisa cu “teniendo na cuenta e pensamento cu nos Prome Minister ya caba a duna di conoce riba e asunto di uzo medicinal di cannabis na Aruba, mi ta di opinion cu e ta na su luga pa duna espacio na e comision encarga cu e analisis, haci lo necesario y realisa tur estudio corespondiente pa asina por yega na un conclusion definitivo riba e topico di cannabis medicinal”.
Mientras cu na diferente pais den nos hemisferio y na Europa tin estudionan extenso cu a keda realisa caba riba e tematica di legalisacion di cannabis, Minister Romero ta di opinion cu no por lubida cu “estudionan haci na otro paisnan no necesariamente ta aplicabel pa nos pais. Nos mester por compronde cu cada pais tin un medida diferente ora ta regarda impacto socio economico. Como tal, nos mester por haci nos propio estudionan encuanto implementacion di cannabis medicinal na Aruba, pa asina por yega na un structura corecto pa su uzo den pashentnan cu mester di dje na nos pais”.


text:
Parlamento a trata presupuesto 2018 y recientemente a atende cu presupuesto di Enseñansa pa 2018, Jennifer Arends Reyes di fraccion di AVP a mustra.
Maestronan y docentenan na Aruba ta personanan cu ta sirbi nos comunidad y den diferente plan y proyecto pa aprecia e trabou valioso di maestronan a ser implementa durante signatura di AVP manera Teacher’s Care na nivel nacional cu ta duna sosten y guia psicologico cu ta keda confidencial.
Cualkier maestro of docente cu ta sinti cu nan lo desea un guia of sosten extra por yama MDC, esta ‘Centro Multi-Disciplinario Aruba’ pa traha un cita of pa haya mas informacion.
Na mes momento e proyecto di reconocimento anual conoci como e ‘Appel di Oro,’ ta uno sumamente popular y gusta pa scolnan y maestronan ya cu e ta un reconocimento pa e trabou valioso cu ta sumamente importante pa tur sector y den e caso di Enseñansa, esaki tambe ta e caso.
Pa loke ta avance tecnologico, por bisa cu awendia tin mas scolnan cu WIFI y cu ta trahando cu IPads, aunke esaki ta e caso tin hopi scol ainda cu tin varios dificultad pa esaki.
A pidi Minister duna splicacion tocante e presupuesto y plan pa cu Colegio Arubano, Ipads y tambe si Summer School ta algo cu lo continua pa e muchanan cu ta bin di MAVO?
E miembro di fraccion di AVP, Arends Reyes a sigui mustra cu durante diferente bishita di trabou y reunion cu diferente grupo algun punto en particular a ser treci dilanti na atencion di Minister y caminda tin varios pregunta a wordo contesta por escrito.
Sinembargo tin varios topico en particular cu durante e tempo relativamente cortico tog a wordo poni den luz negativo pa motibo cu e veld no tawata di acuerdo cu nan y ta bon pa trece nan un bes mas dilanti pa motibo cu tin varios scol y maestro ainda ta wordo afecta pa motibo di incertidumbre cu decisionnan cu ta ser anuncia. Fraccion di AVP a hasi entrega di dos mocion, un pa cancela e idea pa independisa scolnan publico y e otro pa fortifica MDC y sigui nan consehonan.
Un otro preocupacion ta ampliacion y cambio den e sistema di Scolnan Multilengual, a puntra Minister si lo por a splica Parlamento si e idea di Mother-tongue based Education cu ta habri porta pa Enseñansa den diferente idioma basa ariba e grupo di alumno su lenguahe materno y si esaki ta wordo considera ainda pa wordo implementa na Aruba, Parlamentario Jennifer Arends-Reyes a mustra.
Fraccion di AVP a pidi pa cancela e idea pa independisa scolnan publico
Parlamento a trata presupuesto 2018 y recientemente a atende cu presupuesto di Enseñansa pa 2018, Jennifer Arends Reyes di fraccion di AVP a mustra.


text:
CARACAS, Venezuela- E disputa legal entre e compañía petrolero ConocoPhillips y e petrolero estatal Venezolano PDVSA y e decisión di pone beslag di Conoco riba PDVSA, ta marca un proceso legal cu lo por caba cu e compañía Venezolano por completo. Esaki ta door di disminui su capacidad di bende crudo.
Según Reuters, e decisión lo por pone cu acreedornan lo Sali masalmente en busca di activonan Venezolano de exterior pa pone embargo ariba dje. Incluyendo e oficinanan di petróleo, pa asina purba na recupera algo mas di 40 biyon dollar cu PDVSA debe na obligación y reclamo.
E director ehectuvio di e compañía American Trends, Antonio de la Cruz, a analisa e situación: “Awo e acreedornan ta bisando, mira, ya nos tin e confirmación di si por pone embargo ariba PDVSA. Esey ta trece cun’e, cu hopi di nan lo acudi na corte pa introduci nan propio petición di beslag.
Di otro banda, Russ Dallen, socio gerente di e banco di inversión Caracas Capital, a expresa: “Nos tan a e comienzo di un bala di sneeuw. Awo cu companianan a cuminsa demanda, nos lo tin un persecusion, ya cu niun hende no kier ta ultimo den e rij.
E compañía Mericano a avanza den su esfuersonan pa tuma activonan den Cariba di e estatal Venezolano PDVSA pa asina pone cumpli cu un sentencia di un decada cu a otorga Conoco 2 biyon dollar pa e nacionalisacion di su propiedad den e país Suramericano.
Mientras tanto, e compañía minero Rusoro a introduci un petición di demanda den corte di Houston pa asina permiti’e pone beslag ariba e activonan di Citgo, filial Mericano di PDVA. Si esaki logra concretis, e lo por ta un golpi duro pa e futuro petrolero di Venezuela.
E factor determinante den e caso aki ta e pronunciamento masha spera riba si actua hudicialmente contra di Citgo y PDVSA ta mescos cu si actua hudicialmente contra di e estado Venezolano. E declaracionnan aki lo habri porta pa e tenedornan di bondnan venci di Venezuela di introduci nan propio mocionan di embargo contra di e industria petrolero Venezolano.
Rusoro ta reclama e pago di 1.3 biyon dollar después di e expropiación di su opreacionnan di minería di oro na Venezuela. Y, den otro señal di loke ainda falta, e ex proveedor di PDVSA< White Beech SNC, LLC dialuna a introduci un demanda di incumplimento di pagonan di un venta di bono di 25 miyon dollar cu PDVSA no a paga.
E situación ta complicando cada dia mas, cada biaha e ta bira mas difícil”, e experto petrolero Horacio Medina a splica di e risiconan cu e compañía petrolero lo por enfrenta si crudonan cu e lo mester manda Merca lo mester enfrenta un orden di embargo.
Beslag di ConocoPhillips riba PDVSA ta crea mas problema pa e compania petrolero aki
CARACAS, Venezuela- E disputa legal entre e compañía petrolero ConocoPhillips y e petrolero estatal Venezolano PDVSA y e decisión di pone beslag di Conoco riba PDVSA, ta marca un proceso legal cu lo por caba cu e compañía Venezolano por completo. Esaki ta door di disminui su capacidad di bende crudo.


text:
Na e momentunan aki, Mundu no tin direkshon. Hende no sa mas ki ideologia nan mester kere aden. Na Boneiru, por ehèmpel, bo tin e kontroversia entre soshalismo i kapitalismo ketu bai. Partido Demokrat ta kere den soshalismo. Nan a bira miembro asta di e organisashon mundial soshalista (ISO). Den práktika PDB no ta propagá ideanan soshalista mas, pero kiko pueblo sa? Loke PDB ta ‘bla bla bla’ ta zona bon, i pa hopi hende esei ta sufisiente.
Durante kampaña elektoral PDB no ta bisa klaramente ku nan ideologia ta soshalista, pasobra nan tin miedu di pèrdè voto. Ni e ‘guts’ di papia bèrdat nan no tin. Soshalismo ta e sistema polítiko di Cuba i Rusia anteriormente. El a resultá den diktadura kruel i pobresa sin igual pa e pueblo.
Cuba
Soshalismo tin un parti bon tambe, nos no ta nenga. Cuba a logra organisá un bon sistema edukashonal i un ekselente sistema di salubridat públiko. Cuba por ta orguyoso di esei. Ta un gran logro!
Pero esei no ta eksepshonal. Nos tambe tin bon skol i un sistema di salubridat ku seguramente mester wòrdu drechá (anto seriamente), pero ku por pasa tòg. Kon ku bai bin, bon salubridat públiko no ta un privilegio di soshalismo, ounke nos ta respetá i atmirá e gran avansenan ku Cuba bou di Fidel Castro a logra riba e tereno aki.
Kiko mester hasi anto?
Esei no kier men ku nos mester bai pa soshalismo, manera PDB ta hasi (pero no ta durf bisa). Soshalismo ta un kaminda ku a demostrá su fayonan den práktika kaba. Anto ampliamente. Nos mester bai pa kapitalismo anto? After all, e kapitalistanan a gana e Guera Friu kontra Rusia i kontra soshalismo en general. Esei kier men ku kapitalismo ta bon anto?
No! Tampoko. Na Boneiru UPB sem per a propagá nan forma di kapitalismo. Pero komo sistema polítiko kapitalismo tin su fayonan grandi tambe. Den sierto kos - vooral riba tereno ekonómiko - kapitalismo tin bentahanan, pero e ta un sistema ku ta pone sèn na promé lugá i hende na di dos lugá. Esei ta resultá den brutalidat mesun kruel ku e soshalistanan ta kulpabel di dje. Pues no kere ku
nos ta kompletamente pro kapitalismo ora nos ta duna un konseho di voto pro UPB. Kapitalismo i UPB tin nan fayonan serio, pero tin motibunan práktiko di kon na e momentu aki nos ta duna un konseho di voto pro UPB. Nos lo splika esei den mas detaye den nos siguiente edishon.


text:
Den un reunion di Parlamento Europeo e siman, KE hefe Bario Droga i a bisa ku e dèk Europeo por tuma akusashonnan di Boton despues di contamento manera e Boton, e kontrato di futuro ta numera pa NOS, e interkambio. E situashon un mas interes públiko i e golos pa e cryptocurrencies.
Tokante di e denunsia di cryptocurrencies armando na e kurso hefe di finansa, Droga firmemente:
"Desaroyo recent di, manera ta e motivacion di Boton kontrato di futuro riba NOS interkambio, por hiba e dèk Europe e, pa mantené position di Boton, i por ta asina sin duda, mira aki".
Autor: Sara Bar


text:
Varios detencion na Johan de Wittstraat despues cu polis tabata buscando sospechoso di ladronicia
Diamars atardi pa anochi polis tabata buscando un of mas sospechoso di ladronicia den Johan de Wittstraat polis a bin dal den un cas cu yen di sospechosonan di irregularidad, mesora a pidi refuerzo y a logra detene tur esnan cu tabata na e cas. Den nan polis a logra detene e sospecho busca pero ademas un dama cu a logra scapa for di autoridad algun tempo atras como tambe mas persona sospecha di irregularidad. Polis a detene nan tur y a bay cu nan tur na warda di polis na Oranjestad.


text:
KRALENDIJK – Kolegio Ehekutivo di Boneiru a saka e senarionan di emergensia pa suministrashon di elektrisidat atrobe, awor ku a pone beslag riba e zeta i instalashonnan di Bopec.
E kompania merikano ConocoPhillips asina ke kobra parti di un indemnisashon di dos mion dòler kontra e kompania di zeta di estado venesolano PdVSA.
Bopec, propiedat di PdVSA, ta e úniko suministradó di zeta pa e sentral di elektrisidat di ContourGlobal. E tin un kapasidat di 10 mion barí di zeta. E stòk ku e produsente a paga kaba por usa normalmente i ta sufisiente pa dos siman di produkshon, e kompania ta bisa. Loke ta bai sosodé despues no ta kla. Segun gobièrnu di Boneiru e siman aki ta deliberá ku ConocoPhillips i PdVSA/Bopec.
‘Solushon duradero’
ConocoPhillips na promé instansha ta pone e responsabilidat pa e konsekuenshanan ku e blòkeo por tin pa pueblo boneriano serka PdVSA, ku na 2007 a ekspropiá poseshon ilegalmente. Pero e kompania ta agregá ku huntu ku outoridatnan lokal e ke traha na un solushon pa e problemanan eventual ku por surgi na e isla.
For di kuminsamentu di 2018 a kompilá senario di emergensia pa suministrá kombustibel na ContourGlobal na un manera alternativo. E tempu ei mantenshon Bopec tabata atrasá. Den e dianan binidero Boneiru ta deliberá tambe ku e ministerionan envolví na Den Haag tokante ‘un solushon duradero’.
Chamber of Commerce internashonal den un kaso di arbitrahe largu tokante nashonalisashon di propiedat venesolano na 2007, riba 25 di aprel a otorgá 2.04 miar dòler na ConocoPhillips. E gobièrno di Hugo Chavez e tempu ei a nashonalisá e poseshonnan di hopi kompania di zeta strañero. Banda di Conoco, Exxon Mobile tambe tin kaso di arbitrahe ta kore.
ConocoPhillips den arbitrahe a eksihí 22 miar dòler serka ICC, pero el a haña 2 miar so. Pasobra Venezuela i PdVSA ta pober i no ta paga, ta pone beslag riba poseshon pafó di Venezuela. Ta posibel ku den e kaso ei ConocoPhillips por asta bende e zeta i e terminalnan.


text:
WILLEMSTAD — Resientemente FEDAKO (Federashon di Ahedres Kòrsou) a tene su kampionato infantil di ahedres 2017 den e kategoria U12. Na e kampionato di ahedres U12 ku a tuma luga e aña aki na Sentro di Bario Janwe, ta tin no menos ku 17 partisipante.
Manera tabata di spera atrobe e faboritonan den e kategoria di U12 lo tabata e dos rivalnan Fréderic Simonis kende tin 9 aña di edat i Aviandrie Kastablank kende tin 10 aña. E dos hungadornan aki ya a demonstra na diferente okashon ku nan ta relativamente fuerte pa nan edat.
Durante nan enkuentro tur dos a desaroya nan piesanan rapido i hasi rokada pa proteha nan rey. Sinembargo Fréderic ta tuma inisiativa i lansa un atake ku ta fòrsa Aviandrie drenta den un posishon di defensa. Despues di poko insistensia, Fréderic ta logra kaba e wega ku un bunita kombinashon ku a kondusi na skakmat.
Fréderic Simonis ta logra kaba e kampionato den forma invikto komo kampion nashonal kategoria U12 ku 5 punto for di 5 wega. Na di dos luga a finalisa Aviandrie Kastablank ku 4 punto i na di tres luga a termina Xavier Werleman ku 4 punto for di 5 wega. Mas a leu FEDAKo a parti premionan di motivashon na entre otro Gilian Justiana i Jorgino Quirindongo.
Por konsidera e kampeonato U12 aki un bon preparashon i motivashon pa Fréderic Simonis kende lo partisipa pronto na Carifta su kampionatonan hubenil di ahedres ku lo tuma luga den siudat di Kingston na Jamaica di 14 pa 17 di aprel proksimo. Fréderic Simonis lo biaha huntu ku 4 otro ahedresista hubenil di Kòrsou ku FEDAKO a selekta i lo kompeti den e kategoria U12. FEDAKO ta spera ku Fréderic logra un bon prestashon durante su prome enkuentro internashonal i ku tur e miembronan di nos selekshon tambe presta bon i saka kara di nos pais.


text:
WILLEMSTAD,—-Mañan lo bai tei na Boneiru nos Rei di Tumba 2018 Urvin “Luwi” Jano kaminda ku e lo bai ta den e marcha di Tiner Parade. Pero no ta Luwi Jano so lo bai ta riba e lugá. Tambe lo bai tei e tres biaha Rei di Tumba Ike Jesurun i e tres biaha Reina di Tumba Doña Elia Isenia.
Nan tur tres ta lo bai presentá den eTiner Parade na Boneiru, esaki sigur ta un regalo di parti radio emisora Live 99 F.M. E aña aki lo bai tin un total di 5 grupo di hóben ku ta bai marcha den kaya na Boneiru , i tantu Luwi Jano, Ike Jesurun i Dona Elia Isenia lo bai ta den e lastu grupo.
E tres Tumberonan ta bai ser kompaña pa un agrupashon musikal ku ta forma pa músiko nan Boneriano. Esaki ta nifiká ku nos Rei di Tumba no ta na Kòrsou mañan, esaki ta debí na e kompromiso ku e tin na Boneiru riba e dia di mañan.
Loke ku ‘E Mulina’, a saka afó ta ku pa promé biaha den historia ku lo bai tin 4 Rei di Tumba i 1 Reina di Tumba na Boneiru, nunka promé esaki no a yega di sosodé. E Rei nan ta Amos Balentin, Djuric Virginie, Ike Jesurun i Luwi Jano anto Doña Elia Isenia ku ta e tres biaha Reina di Tumba. Pues nan 5 lo bai ta den kaya riba e lugá.


text:
Local
APA a haci tur preparacion necesario Freedom of the Seas,...
E di diescuatro barco crucero mas grandi di mundo a drenta haf di Aruba Ports Authority (APA) na Oranjestad cu 4537 pasahero abordo, Freedom of...
Police
Resumen di casonan den Corte di Prome Instancia riba 24 y...
Oranjestad -Aruba Corte di Prome Instancia 24 mei 2018 Horario Sospechoso Acto Castigabel 09.00 T.W.S.W. E sospechoso aki ta wordo acusa di corupcion di un...
Mama ta bira furioso y ta menasa tata despues cu Voogdijraad...
Diaranson algo pasa di 12'or di merdia, presencia di polis ta wordo pidi cu urgencia na oficina di Voogdijraad den Avenida Milo Croes,pa un...
Politics
Sports
Lifestyle
Dia mundial di actividad fisico
ORANJESTAD, Aruba – Siman pasa Fundacion Movemento ta Bida hunto cu Departamento di Salud Publico, IBiSA y otro partners a enfoca riba e...
International
Casonan di Sarampi detecta na Colombia, ta procedente di Venezuela
E Instituto Nacional di Salud (INS) na Colombia a duna di conoce diadomingo ultimo, cu a keda confirma nuebe caso di Sarampi na seis...
Accion grandi riba laman, ta detene varios persona y ta confisca...
Willemstad, Korsou: Diadomingo den oranan trempan di marduga, a tuma lugar accion riba laman den e e area pazuid di Klein Korsou. E avion di...


text:
Citgo mes di su banda mes no a duna claridad di unda nan ta para, y dimes nan mes tin hopi cos cu ta confuso, despues cu e top di Citgo a wordo deteni. E siman aki lo tene un reunion na Aruba entre Citgo y gobierno, pa haya mas claridad. Ta spera cu pronto gobierno haya sa kico ta kico di e contract. Si nan ta den cumplimento cun’e, si nan ta bay cumpli cun’e of no, tur esey ta contestanan cu gobierno lo kier haya sa.
Goberna ta un continuacion y e contract ta firma door di un gobierno legitimo di Aruba, pa cual Aruba ta mara na e contract aki tambe, a pesar di e situacion di crisis cu Venezuela ta pasando aden y tambe e actitud di gobierno di Venezuela pa cu nos isla. Gobierno ta keda mara na e contract te ora cu haya claridad for di e investigacion di e contract, segun Prome Minister di Aruba, Sra. Evelyn Wever- Croes.


text:
E Powerade Final Series a continua cu e partido desicivo number 7 riba diasabra ultimo. Den un Stadion Nadi Croes/ Crismo completamento yena cu fanaticada y den un wega yena cu emocion y batazonan, Aruba lo a bay conoce su Campeon. E prome bala a wordo tira dor di Mito ‘Cocoyoco” Van der Biezen, representante di Umpirenan Uni y e himno a wordo canta pa e hoben Jonathan Croes, cu ta nos actual ganador di e festival di himno y bandera y tambe ex-rey di Dande.
Encuanto e partido mes, e equipo di ATCO Indians a cuminza e partido cu tur intencion di captura e titulo campeon caminda den e prome inning, Jourick Blanco ta deposita e bala over di left field pa un homerun di 3 careda. Despues den di e 3 inning, Jourick ta bolbe bula cura cu un homerun di 2 careda pa hasi e wega 5-.0. Tawatin tur indicacion cu e wega aki lo tawata cla. Pero e equipo di Red Machine tawatin otro ideanan y ta hasi un comeback increibel cuminzando den ceramento di 4 inning caminda nan ta anota 3 careda pa hasi e wega 5-3, lidera pa un doblete di Kenny Hart.
Despues den di 5 inning, Red Machine ta bolbe score 3 careda pa hasi e wega 6-5. Pero den di 6 inning, ATCO Indians ta reacciona y ta score 2 careda pa hasi e wega cu contribucion di Darl Quandus y un triplete. Red Machine no ta baha cabez y den di 6 inning ta bolter e score atrobe ora cu Rolando Bido ta connecta un batazo di cuater skina pa e empata e wega na 7. Pero esey tawata e cuminzamento, paso nan ta score 4 careda mas den inning, caminda ATCO Indians ta utiliza 3 pitcher, y Kenny Hart ta lidera e atake pa hasi e wega 11-7.
Na final e score a termina 13-7 pa Red Machine y pues ta titula campeon tambe di nos baseball AA. Pitcher ganador a resulta Richinell Matos cu a cubri full e wega, y tambe a resulta di ta e Most Valuable Player di e Series ganando 3 wega. E player of the game a resulta di ta Kenny Hart cu empuha 6 careda den e partido aki.
Directiva di ABBA ta felicita Red Machine cu su di 24 titulo campeonil y tambe ATCO Indians cu nan sub-campeon. Ambos equipo a duna tur loke nan tawata por y e ganador a sali e pueblo y fanaticonan di Aruba. Nan goza un super series. Un biaha mas pabien y danki na e pueblo cu a sa di bin apoya baseball local y e dos equiponan aki.


text:
DNM ta pone enfasis ariba 4 di e 17 Suatainable Development Goalsnan di United Nations
Awe 25 September durante e Sustainable Development Summit na New York, United Nations ta lansa e agenda nobo di pa un Desaroyo Sostenibel y Duradero. E agenda titula “Transforming Our World: the 2030 agenda for Sustainable Development” ta e programa cu lo defini e Sustainable Development Goals (SDG) pa e siguinte 15 añanan.Read more...
DNM y StimAruba ta invita bo pa ban conoce nos matanan di mangel
Den cuadro di dia International di Mangel 26 di juli, Directie Natuur en Milieu (DNM) a uni esfuerso cu StimAruba pa asina conhuntamente trace informacion di e 4 diferente sorto di mangel: Mangel Tam, Mangel Cora/ Mangel Shimaron , Mangel Preto y Fofoti. Esakinan ta matanan costal. Den e siman di 20-26 di juli e grupo a logra pone un siman hunto yena cu programa y evento cu informacion pa nos comunidad.Read more...
Aruba takes the challenge for World Oceans Day on June 8th: Healthy oceans, healthy planet!
All around the world, thousands of people will be gathering at different events to celebrate World Ocean day. Aruba also wants to help solve the problem like plastic trash that ends up in the ocean.Read more...
Directie Natuur en Milieu su evento Dialogo pa World Oceans Day "Let's Talk About Trash" un exito
DNM su evento a wordo organisa cu e proposito pa concientisa publico di e importancia di nos lama como tambe con importante ta pa tene nos lama liber di pollution. Por ultimo DNM tawata tin como meta pa e publico presente sign up pa e Better Bag Challenge.Read more...
Dia International di Medio Ambiente; 7 Billion soñonan. Un planeta. Gasta cu cautela.
Awe Juni 5 ta World Environment Day, e fecha aki a wordo stipula pa United Nations. Ariba e dia aki ta celebra principalmente den forma di concientizacion pero tambe tumando accion pa bienestar di nos medio ambiente. E ta un dia pa hasi algo pa nos medio ambiente, esaki por ta un actividad individual, den grupo, den famia of esfuerzonan di gobierno of organizacionan pa logra un impacto positivo pa nos planeta.Read more...


text:
AZV ta ehecuta e Ley di AZV cu ta conta pa tur hende, pero banda di esey AZV ta administra e seguro medico di e empleadonan publico. Ta asina cu e empleadonan publico tin un seguro adicional cu ta yama AZV Plus.
AZV Plus ta un seguro di dunado di trabou, cual den e caso aki ta Gobierno di Aruba. E empleadonan publico y empleadonan publico cu pensioen tin derecho riba AZV banda di e pakete di AZV (basico). Banda di esakinan un persona cu tin mesun derecho cu empleado publico (arbeidscontractanten y gelijkgestelden) tin AZV Plus.
No ta e persona mes so tin derecho riba AZV Plus, pero tambe su casa y yiunan (pa kende kindertoelage ta wordo ricibi).


text:
by Ryan Freedome
(new york city)
chorus :
Sintimentunan ta duru
No ta tur bia nan ta lou
Tin si ke wak mi bon anto
Tin ku ke wak mi eibou
Tin ku ke wa mi eibou se
Tin ku ke wa mi eibou
Tin si ke wak mi bon anto
Tin ku ke wak mi eibou 2x
verse 1:
chill lo mi chill apart
nada robes min ke los contact
si bo no konose mi, mi no ke Amistad
Tin ke konose mi pero bo ta lat
Nan ke wak mi kai pero stret mi ta buta
pero e stail ku mi ta bai dilanti,lo mi sigui pusha
aunke no ta mi stail, pero lucha tin ku lucha
Net esnan riba lies t'esnan ku no lo dura
Hopi hopi bara pero no ta den prizon
Futuro asegura, pesei tei keda saka som
riku mi ke ta, no kemen ku lo mi drop
success den mi bida mi ke purbi triple up
Pashon per muzik ku yen hende ta feel
muzik t'e reflekshon di mi mes den mi spil
E ta siguimi anto bisami ku ta mi el a kies
mi ta buska un chens pa demostra kiko mi tin precies
chorus :
Sintimentunan ta duru
No ta tur bia nan ta lou
Tin si ke wak mi bon anto
Tin ku ke wak mi eibou
Tin ku ke wa mi eibou se
Tin ku ke wa mi eibou
Tin si ke wak mi bon anto
Tin ku ke wak mi eibou 2x
verse 2:
Lami konta bosnan un historia
grabe den memoria. wa bon' lubida
Nan weta bo ta yora
Nan sa nan a logra
I ta kome riba ki' ku ta
Kla pa kritika
Kapas di hinka man den kandela pa loke bo tin
Hende ta grunja pa par' I florin
bira kacho baba fis
kemen wa pa bo tin
kemen wa pa bo tin
Mi flow t'un sangura, e ta pika pisa
infekta bo lo keda, si bo skucha dimas
Nan ta bisa ku dimas un ta bon
Pero si e ta malu, min sa mes dikon
Wa mi ku'n kara, no wa mi ku dos
of no bini ta wak paso tur ta mahos
kosecha pa bo hanja mati , traha pa bo so
Ora ku bo yega nan ke want'e kason
m'a kambia di opinion, tur kos a bai bon
ser'e sirkulo miho riba kada movenshon
riba kada movenshon
Stail di Nelson Mandela
Timo ta e vlam
rapgame t'e bela , sin mi persona no tin kandela
Awa ta paga mi, aunke danjonan ta keda
pero letra si ta basha, aunke weer ta bin ta sera
Pero niun no por huzga mi , paso t'e naturalesa
Bida mane dam dam
Hasi malu nan ta kla pa kome sam sam
asta respeta esnan k'a draai chan chan
Riba boshi redu nan ke tra plan plan
Dios yuda mi ,bisami kiko mi tei hasi
fragil of fasil tur meta ta pa mi
ma bin ta perde
e flow ta buska mi
e lo hanja mi, e flow ta mi mati
chorus :
Sintimentunan ta duru
No ta tur bia nan ta lou
Tin si ke wak mi bon anto
Tin ku ke wak mi eibou
Tin ku ke wa mi eibou se
Tin ku ke wa mi eibou
Tin si ke wak mi bon anto
Tin ku ke wak mi eibou 2x
Join in and write your own page! It's easy to do. How? Simply click here to return to Post Your Lyrics.


text:
Di nobo version ta aki!
Por fabor aktual! Por fabor, Por fabor aktual! Por fabor, ku tin un tiki di suku na e parti ekstraordinario.
Riba kiko mester aktualisá?
- Esaki version koregí e aporte di proxy di Google, ta ku ta nifiká ku e sistema automatisa pa Produccion di Google funcion di nobo.
- Esaki version aktual e forma di het di dat, ta nifiká ku wordpress 4.2 ta komparabel, i ta spera ku pa ~40% di e aktual midí na e mesa
- Por fin nos un version inisial di buskeda edison di produccion, a mustra e liñanan rei di personanan ku a tradusí i permit rica i kita bo.
Bo ta e mester aktualisá?
Ku un chikitu di destinashon, bo tin e opcion di implementa aktualisá e pone di wordpress. Ta rekomendabel pa bo hasi un kopia riba, manera nan no tin un kaminda ta bin despues ta aktualisá e het di dato e ta completo.
Un popularidad, problema, problema – e formulario di contacto ta di amigu.
Ta na Cuerpo i por hasi barí abilidat aki?
Cuerpo ta un di nos nobo “Bira riku rápido” suma di. hm…
Bo ta aktua, nos aterisando di nos caba na permití ku e empeñonan i individual ku tin acceso nombra den e ib. Laga nos bai tin ku paga pa e tipo di tráfiko, t'asina ku si bo a kumpra un sirbishi di posting i tin su totalidat di transparensia di dat no ta aterisando, nos remente apresio ku abilidat aki karakterístiko, ku nos bai tin piar i probablemente algo di kastigu. Laga nos bai publiká mas details riba midí ku ta dispone.
I – pa e restu di e lista di kambio:
- Woo coleccion inmigracion
- Di roi di codificación riba base i redusi e midí for di e página traduci
- Edgar soliana ta hasi ku e nicolas mustra directamente ora malu seif riba midí e utilidat
- E eliminashon di caba dentro di bara di progreso, ta para biaha mira òf utilidat i ku ta kousa mas problema di e preferá
- 3 nobo idioma aportando na bon
- continuacion regional shortcode pap
- evitá e produccion di e no teksto/kontenido san soliana problema ku algun ta encarga di plugins dan
- Sosten di attribute placeholder, danki Marko Serial
- Sosten na e direktor di negoshi login
Asina – Disfrutá di e version, i no ta un stranhero, rábanos sa con union pa bo.


text:
ORANEJSTAD(AAN)— : Cuerpo Policial Aruba a celebra e promocion di Sandra Kock, kende a ricibi su decreto gubernamental pa e puesto di Sub Inspector. E tabata un “blue police” y awo a subi di rango pa dirigi esunnan mas hoben. E puesto ta completamente otro, pasobra awo e tin hopi mas responsabilidad.
E trabou a cambia aunke cu e tabatin esaki caba, pero awo cosnan ta bira un tiki mas pisa. Sandra Kock ta contento cu Altocomisario, mr. Adolfo “Dolfi” Richardson a dun’e e oportunidad pa haya su decreto gubernamental.
Sandra Kock a celebra e promocion aki hunto cu su famia y coleganan, pasobra esaki ta un logro den su bida pa cual e ta contento cu el a logra. Entrega di e decreto gubernamental aki tabata uno special, pasobra normalmente mas agente policial ta ricibi nan decreto gubernamental mientras cu Sandra Kock tabata e unico cu a ricibi esaki.
Sandra Kock a drenta den e opleiding di Cuerpo Policial Aruba na aña 1988 y e tempo ey e scol tabata unda IPA ta awendia. E tabata inspira pa bira Polis pa motibo di mira con nan tabata marcha y loke nan tabata haci na e scol. Den Cuerpo Policial nan ta ricibi hopi oportunidad pa move, unda cu tin hopi departamento pero e agente policial mes mester tin e interes pa por move den otro departamento y sigui crece.
Otro aña na Februari, Sandra Kock lo cumpli 30 aña di servicio y e ta contento con su trayecto ta bayendo. Den tur trabou un hende mes mester prueba su mes y haci loke e tin di haci.


text:
ORANJESTAD (AAN) – Recientemente e atleta elite di salto largo, miembro di e club di atletismo Aruba Athletic Club (AAC) y alabes seleccionado, Quincy Breell a biaha pa Kingston, Jamaica unda e lo hiba un preparacion largo di varios luna intensivo di entrenamento.
Quincy a sali pa Jamaica dia 1 December pa su campo di entrenamento y lo regresa bek Aruba den luna di April pa despues regresa bek pa Jamaica. Na Jamaica cu ta conoci pa su nivel halto den e deporte di atletismo, Quincy lo entrena bou di expertonan renombra cu lo yude logra su metanan poni.
E atleta Breell ta preparando fuertemente pa e Weganan Odesur Bolivia 2018 y Centro Americano y del Caribe Barranquilla 2018 y por ultimo e Weganan Panamericano Lima 2019. Na Aruba, Quincy Breell ta e recordholder den salto largo cu 7.62m.
Algun di Quincy su logronan ta cu el a yega como finalista den e Weganan Pan Americano 2015 como tambe C.A.C 2014. El a gana medaya di brons den e “Nationale Kampioenschappen” na Hulanda na 2013. Por ultimo Quincy a competi den dos mundial di atletismo, na Russia 2013 y China 2015.
Un danki sigur na Lotto, e Loteria di Aruba pa medio di St. Sportsubsidie Aruba cu a subsidia e campo di entrenamento di e atleta elite Quincy Breell pa Kingston, Jamaica.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e St. Sportsubsidie Aruba.


text:
Disclaimer
NGO Plataforma Boneiru i Oranje Fonds ta trata di mantené e website akí lo mihó posibel. Ta diferente inisiadó di trabou i aktividat ta relashoná ku ponementu di gran parti di e informashon riba e website akí. Oranje Fonds ni NGO Plataforma Boneiru no ta responsabel pa eksaktitut di e informashon aki, ni pa e kalidat di e trabounan. P’esei e organisashon no por aseptá ningun responsabilidat den ningun forma òf kantidat, ku por ta resultado di sea uzo di, ni konfiansa den, e informashon ofresé riba e website akí.
Kontenido, diseño i fotografia di e website akí ta propiedat intelektual di Oranje Fonds i terser persona i/o instansha. P’esei no ta pèrmití di kopia, publiká ni kambia nada den (parti di) e website akí


text:
Sunrise Airways for di Haiti a inougurá buelo pa Kòrsou
WILLEMSTAD- 28 di novèmber 2017 – Duranteun enkuentro festivo na aeropuerto di Kòrsou a selebrá yegada di e promé buelo di Sunrise Airways nònstòp for di Haiti pa Kòrsou. Kuminsando 28 di novèmber 2017, Sunrise Airways ta bula 2 biaha pa siman riba djadumingu i djaweps entre Haiti i Kòrsou. Na yegada di e promé buelo a hiba palabra Minister di Desaroyo Ekonómiko, Dr. Steven Martina, Presidente di Sunrise Airways, sr. Phillippe Bayard, CEO di Curaçao Airport Partners, sr. Ralph Blanchard i CEO di CHATA, sr. Miles Mercera. Minister Martina aekspresá su satisfakshon pa ku e promé buelo di Sunrise Airways pa Kòrsou.
Riba e buelo inougural e crew di Sunrise Airways a keda kompañá pa 3 mayorista ku a bini Kòrsou pa asina por traha riba algun pakete atraktivo pa promoshoná e buelo i e destinashon Kòrsou. Ademas, 6 prensa di Haiti tambe a bini riba e buelo pa asina por kubri e buelo inougural pa Kòrsou. E buelo lo sali for di Haiti rumbo pa Kòrsou riba djadumingu i djaweps pa 9or di mainta. E buelo di regreso saliendo for di Kòrsou pa Haiti lo ta 2:30 mèrdia. E buelo lo ser efektuá for di Port-au-Prince, Haiti pa Kòrsou ku un Airbus 320 ku un kapasidat di 150 stul. For di Haiti por hasi konekshon tambe ku e servisio ku Sunrise Airways ta brinda pa i for di Cuba, Repúblika Dominikana i Orlando.
Ministerio di Desaroyo Ekonómiko, CTB, CAP i CHATA ta deseá Sunrise Airways tur kos bon ku e buelonan pa Kòrsou.


text:
Danganronpa 2 ayo destrukshon deskargá den Liña Liber
Danganronpa 2 Ayo E Destrukshon, di Japon manera Agradabel Danganronpa 2: Camara Zetsubo Geen,[b] ta visibel ta un novela di biaha nina den relacion desaroyo por Space Chunsoft. I’c e di dos entregá di tur kla Danganronpa sorteo, i un sevela direct di 2010 relacion Danganronpa: Bai Felis Straks. A introdusí pa promé biaha ta Japon pa Location Transporte juli 26, 2012.
Un haf na e Location Via a introdusí di Japon oktober 10, 2013 i a empresa den Amerika di Nòrt bai Oropa pa IS Emerita september 2014. Un haf na Microsoft e kapital di Kas siguridat di windows a lansa di april 18, 2016.
Di deporte a introdusí ademas ku e desisivo pa Location kuater, den Maart 2017.
E relatonan sigui un grupo di skol sekundario di skol na e skol di e universidat di e studiante nan’e bula un isla riba su highschool’c dirigèntnan Mangum, un sensibel ber di peluche. Na poder pafó di e isla, un studiante mester mata den un entre nan kompañeronan, bai tin ningun manera ta risibí dor di e siguiente resultá i e huisio.
WAK TAMBE:- Deskargá ggd of Uur Hat of Parti Android Apk PS is+so [PPSSPP/PS]
Danganronpa 2 Ayo E Destrukshon Di Wega
Gusta e ariba relacion, Danganronpa 2 seleccion di dos buki di mas importante tipo di wega; Bida Universitaire, bo ta riba Dia en despues èl dia di Bida i di Bida Mortal sections, i e Sorto di Prueba. Kla di tur e Dia en despues èl dia di Bida di e mitar, di jugadores ta traha huntu ku kompletamente kompletamente diferente personahe i e progreso riba e gewef. Kombersando ku personahe di tur e ta ‘e Tempu Liber’ sections gana e Speransa di Fragment, bo ta intercambia pa un prueba ku por ta utilisá tur kla di e Klas Prueba. Na e realisashon di kore internacional mehorá e partisipante’c diploma, loke ku a pèrmití equipar ainda mas di e prueba di tur e pruebanan. Monaco, bestianan pa deskubrí erornan Mangum Modelo òf hasi den forma adecua na estos, interkambio di opsekio ku e por ta duna pa yen kompletamente diferente personahe di tur pa e Tempu Liber di segmento, ku seif den artíkulonan den un servisio na desaster expresa épokanan. Bida Mortal na mitar, bo ta pasa ora bo ta bon direkshon di e leinan di e asina ta pertenesé, bo tin e partisipante pa buska e prueba ku ta bai pa yuda pa tur nan na kla for di Klas di Prueba.
Di Klas Di Prueba, e kiko e jugadores mester disidí di bai autor, seleccion di igualdat ta e partinan di e kantidat di ariba relacion, sinembargo, ku nobo wega di pida. Manera por dilanti, Klas Huisionan ta di gran parti di moda di Bringamentu sin para, e kiko e jugadores mester trampa na e partinan mas forsa di tur kla di e universidat di e skol di e universidat di studiante’ e diálogo i tira ku e “Hasi Un Bala” bo ta oponentenan di nan. E tempu aki esférico, e gel ‘Aumenta Skinanan’ ta pega na koló en blou ‘ta Bon Scots’, bo ta sufisiente pa ta diskurso ku un Aktua Bala ku ta indiká ku nan no ta bai bisando ku e hasi na. Verdugo’c Gabi awor e nesesidatnan ku e jugadores di pleister di e considera di literatura ta bin di dos pakete di e regalo dilanti den nan topa indirekto partido. Un di literatura mei, na abou, kada ta kòrta, òf ta utilisá pa denter di kaminda. Tempu Bala di e Bataya di andere relacion awor e ta normalmente konosí komo e Pániko Comarca Moveshon, e opcion di un gran kantidat di igualdat di tecnica di utilización di rítmica momento pa interior pa un studiante’c e defensor sicologia. Di controle ta revista apenas di e palabra di rekreashon, i di jugadores mester fabor splika ta un frase tur kla korespondiente pidi na e punta di e mitar, apenas e dispone di un seleccion di Aktua di e Bala. Por último, e Argumento di Sera, kiko e jugadores yena un buki di historia i a book i a book di trèk e representante e épokanan ta den bon direkshon di e leinan, e just ku e fin di e jugadores di panel di e echonan di panel, enfrente di aseptá di tur e disposishon di inmediato.
WAK TAMBE:- Deskargá Taken 6 Apk Pa Android PS [USO + E ASK]
Despues di un igualdat di preis di ariba relacion, Danganronpa 2 lugánan na jugadores responsabel pa Jaime Huntu, un mucha homber amnésico ku a hasi e marcha bai aktua un entre e Speransa’c Peak Akademia’s ‘e Restu di’ bai skol, studiante universitaire, na otro diesinku. Di eksperensia descubri den nan mes komo na último topico Jabberwock Isla riba nan pregunta entrada, un chikitu, konènchi manera meskos ku yama Ami, e uni ku ta asunto fásil biaha. Sinembargo, faktor di meter muchu bon pa ta bèrdat, manera Speransa’c Peak Akademia’c di prostitushon prinsipal, Mangum, proba ku’e bula den e isla na tur e evento te sanger di un kompletamente diferente studiante i aire ku nan. Si bo edits por disidí un sino un Sorto di Prueba, e retrato ta ejecutado, sinembargo, asina ta realisa e asunción ermee, e ora ei e sino kana kapital gratis miéntras ku tur e otronan ta kondená di muri.
Rekomendá E Bot :
Deskargá Dat’c Interino Android di PS PPSSPP (uso+so) Wega Yen
How To Play Danganronpa 2 Ayo Destrukshon PS
- Deskargá Ppsspp.pc
- Then Pay Money for Danganronpa 2 Goodbye Despair Iso Psp Rom.
- Run Ppsspp App and Choose Your Danganronpa 2 Goodbye Despair Iso Psp Rom.
- E wega i e Unico kriá Di e Relacion.
Go on Google Play Store for Deskargá Ppsspp.
DESKARGÁ DANGANRONPA 2 AYO DESTRUKSHON PS IS Apk


text:
Manera ta describi de memoria di splicacion di e Landsverordening AZV e obhetivo di AZV ta pa realisa cuido medico di calidad cu ta accesibel pa henter comunidad. Den cuadro di esaki Organo Ehecutivo AZV (UO AZV) tin e obligacion pa cu e poblacion pa domina e gastonan di cuido medico.
UO AZV tin cu controla e manera con e dunador di servicio ta haci su trabou. Entre otro pa verifica si esaki ta bay manera palabra den e contract y si e ta declara e cantidad di actividad cu ela haci berdaderamente.
Fraude no ta acceptabel y ta trece gastonan innecesario cu ne. AZV tin un maneho di fraude cu ta:
-
preveni fraude;
-
defini ki ora ta papia di fraude;
-
describi con ta raporta fraude;
-
describi e medidanan si fraude a wordo constata.
Preveni fraude
Prevencion di fraude ta wordo incorpora den e maneho di AZV. Algun ehempel ta: e controlnan anual riba e ligitimidad/legaldad di e gastonan di operacion, proteccion di data y informacion, controlnan periodico interno dirigi door di departamento internal audit y proteccion fisico di persona, materialnan y registracion di bishitantenan.
Definicion di fraude
Tin hopi definicion di fraude. Di estafa door di falsificacion di administracion y incumplimento di regla te gañamento, mentira of violacion di confiansa.
UO AZV ta aplica e siguiente definicion di fraude: “ta actua deliberadamente of ta laga di haci esey caminda door di gañamento ta obtene ilegalmente un beneficio financiero.”
Por papia di fraude ora ora ta cumpli cu e siguente elementonan:
-
Ta actua intencionalmente y engañoso;
-
Beneficio financiero obteni na un manera ilegal;
-
Pa detrimento di e Fondo.
Raporta fraude
Fraude of un sospecho di fraude ta wordo raporta di biahe door di trahado, dunador di servicio y aseguradonan di AZV cerca e coordinador di fraude kende ta registra easki den un registro di incidente. Si e denunciante ta desea esaski e por wordo haci anonimamente.
E hefe di departamento internal audit ta e coordinador di fraude y como tal responsabel pa maneha e registro di incidente y ta engarga cu e coordinacion di investigacion di fraude.
Abo como asegurado of dunador di cuido tambe por raporta fraude. Scoge e manera mas adecua pa bo. E ta posibel via:
-
E online formulario aki riba website;
-
Via email fraude@uoazv.aw;
-
Via carta, dirigi pa: Uitvoeringsorgaan AZV, Rumbastraat 21, Oranjestad. Na atencion di Fraude Coördinator AZV.
Medidanan
Ora fraude a wordo constata e siguiente medidanan por wordo tuma:
-
Rechasa, pues no paga, factura;
-
Recupera of desconta sumanan cu a wordo paga caba;
-
Termina contracto y eventualmente recupera gastonan di expertisio, investigacion huridico y gasto di personal;
-
Haci denuncia cerca Ministerio Publico;
-
Informa Departamento di Salud Publico y/of Inspeccion di Salubridad.


text:
Desvelo di un busto di Wilson ‘Papa’ Godett un dje luchadonan historiko di 30 di mei 1969 mester a pasa den un gera di identitat, rasismo elitario skondi, politika fantochi di 40 anja pa den ougustus ’09 bira un realidat. Esaki ta e herensia dje bataya sosial, rasial, laboral ku te dia djawe no a wordu gana. E partido FOL (Frente Obrero Liberashon 30 di mei) a frakasa tur e anjanan pa buta e historia di nan liderasgo komo Godett, Amador Nita den buki, riba film of audio pa kumpli ku nan mes meta di konsientisa, independisa e yu di tera, konosiendo su historia di lucha pa igualdat.
Na 2009 tambe Stanley Brown a hiba un diskurso durante konmemorashon di trint’i mei organisa pa FOL. Eiden apesar dje politikeria personal pa motibu dje referendum di struktura estatal a wordu trese varios punto balioso: “Promé ku 30 di mei 69 no tabata eksistí demokrasia ni prensa liber na Korsou. Ku volmacht tabata kumpra míles i míles di voto. Partido Demokrat tabata donjo di dos korant i misa katóliko di esun otro. Poder ekonómiko, poder polítiko i poder kultural tabata den man di hende blanku. Religion tabata obligá i dikta nos di pensa manera nan a bisa nos ku nos mester pensa. Muhé kasá no tabatin e derecho di sera kòntraktnan. Diskriminashon i rasismo tabata reina i tabata opstákulo hende pretu yega na puestonan klave.
Hende pretu ku eksepshon di un hende pretu, hopi bes Dr.Lashley, ku tabata ser usa pa tapa e bèrdat di e rasismo, no por a bira miembro di Rotary, Lions, Klup van Engelen, Golf klup Emmastad, Kabrieten o partisipa nan nan fiestanan. Eksplotashon ekonómiko tabata normal, un mucha muhé ku tabata traha den pakus tabata gana 100 pa luna, mientrastantu un mener di skol tabata gana 1200 pa luna.= 12 bes mas tantu. Sindikalismo no tabata tin e nivel di organisashon i poder ku e tin awe. Suèldu mínimo, lei di retiro no tabata eksistí. Tambú tabata prohibí. Papiamentu tabata ser menospresiá.
Kasnan, trabou, ònderstant, bekanan, fiansanan di banko di krédito di pueblo, tabata ser repartí bou di famia, amigunan polítiko i bysidenan.
Di e 20.000 hendenan sin trabou ta 600 kompinchi, amiganan íntimo di e diputado tabata risibí ònderstant.
No tabata tin ni 500 kas pa pueblo
Korupshon tabata eksistí na gran eskala sin ningun konsekuensia. Prison tabata pa hende pretu so.
Parlamento tabata un rùber stèmpel i gran mayoria tabata ámtenar kobarde sin muchu edukashon. Kontrolaria general no tabata funshoná . Shell, huntu ku Banko Maduro, tabata dikta manera nan ke, i paga e impuesto ku nan ke. Nan tabata un gobièrnu den nos gobièrnu. Tabata reina un diktadura di partido Demokrat i un miedu pániko pa nan represayanan . Nan tabata traha leinan di e momentu na nan interes pa protehá nan monopolio i poder. Konosí tabata e hòmber ku e buki pretu ku tabata kana rònt den tur departamentu di gobièrnu ku tabata nota tur kos pa partido i ku tabatin mas poder ku e hefe. Polis i hustisia tabata e man represivo, vengativo, di partido demokrat. Si bo no tabata Demokrat bo no por a bira polis.”………………
“Nos enemigu komun ta e polítiko elitario pretu o blanku, e donjo di trabou pretu o blanku. E prensa kumprá. E religion diktatorial . E banko. E sistema kapitalista no sivilisá.”
Merito di un lucha semper ta keda figo i no por dirti pero despues di sefta por buta interogatorio kiko a pasa ku Stanley Brown i su kompaneronan dje era ku nan no por a kristalisa e kambionan desea durante anjanan 60/70? Kiko tabata e grado di difikultat pa skibi, graba, filma e bida di Papa Godett, Mac Alberto, Emmy Henriquez i sobra pa eduka nos mes pueblo enbes di laga e forsa kolonisado skibi buki, thesis for di su punto di bista pa despues pa falta di nos mes esfuerso hanja nos forsa pa referi na nan historia skibi?
Kiko falta nos ku ta dura 40 anja pa buta un simpel busto? Aparente manera Amado Romer a bedei hopi bes kaba ku nos tin e malehempel di ta keda desgrasia nos desaroyo: Si bo no forma bo pueblo riba nivel di edukashon, sosial, politika, ekonomia, finansas i spiritual bo tei hanjabu den un Trint’i Mei garantisa sin of ku kandela.
Den siman lider sindikal di CFW (Curaçaose Federatie voor Werknemers) Sr. Boy Spencer a remarka ku tin muchu divishon, muchu sindikato riba kada sektor i e prinsipionan, e honor sindikal a kai den otro. E ta rekorda tempunan den pasado kaminda ta tin tiki mas respet pa trahado: “No tabatin kuestion ku kahera ta keda para i tur tabata hanja un stul nechi. Awendia por mira kaheranan ta para ocho ora riba nan pia i no tin hende pa defende nan. Suveco (Asosashon pa supermerkadonan) ta wak interes dje donjonan i no dje trahadonan….Dje otro banda gobiernu tambe mester enforsa leinan na fabor dje trahado”
Despues den e artikulo den Extra di 28 di mei 2012 e ta sigi borda riba kiko antes lo a sosode ku e aktonan terorista di parti di donjonan di supermerkadonan (red. Goisco, Centrum, Cost-U-Less): “Tempu tabatin sindikato mes, ta stul haltu ku bon spons bunita fura i no tabatin kuenta di para riba pia. Ta drenta ta drenta i splika e donjo ku no por keda sin duda i kos tabata kana nechi”
Miles di hende a bai laga e mundu aki kaba sin por a pasa nan eksperensha personal di 30 di mei 1969 pa un generashon nobo. Nos tin hopi kos di sinja ainda i nan memoria lo a yuda forma nos vishon. A sobra hopi di nan si pero nan no ta bai t’aki pa hopi anja mas. Gritunan ofisial lansa pa imprimi nan historia kolektivo mester hanja e kaminda pa kana birando un kos di berde tangibel si no nos ta keda presu di forsanan djariba den piramid di bida ku kiersa nan por papia pensa pa nos.
–
–
–
–
–
–
–
— Bo tabata sa ku na Emmastad tin un plasa Reggie Venloo ku mester a hanja un busto anjanan pasa i no ta wordu kuida pa gobiernu ni pa CFW of habitantenan?
— Tasina difisil pa skibi biografia dje luchadornan di ’69?
— Nan a bisa ku Benny Leitoe, i Kibbelaar tabata mas makamba ku makamba despues di trinti mei, berdat?
— Benny tabata ruman di Gaachi?
— Por hiba Shell dilanti wes i kobra danjo perhuiso si adapta leinan?
— Kwantu kantika tin riba 30 di Mei?
— Bo ta korda kon yu di Amador Nita a bira Soberano i na mesun momentu tabata duna respet na George Bush?
— E programa di 30 minut na Direct di Dr. Rene Rosalia pa krea e Yu di Korsou nobo lo prospera?
— Prome ku un programa paga kuminsa Direct ta bisa ku e no mester kwadra ku nan ideologia. Dus e emisora tin un vishon?
— Bo por lesa e diskurso di Stanley Brown http://www.24ora.an/content/view/7321/10/ sin kinipi wowo?
— 2019 50 anja konmemorashon, e bja aki kon e lo ta? Kiko ta nos deseonan. Nos por klara den 7 anja?


text:
Pa 11’or y 25 di mainta, mas of menos, awe diamars, a sosode un accidente, unda cu un turista, cu tabata disfrutando di e deporte di Kitesurfing, dado momento a bay halto y a cay fracturando su brasa na Boca Grandi.
Na prome instante a drenta informe cu e turista lo tabata mal herida. Polis na San Nicolas a sali cu urgencia pa e sitio y tambe ambulance a bay. Na momento cu nan tabata na e sitio, a pidi presencia di brandweer den e caso aki, pasobra mester a translada e victima pa ambulance y ta un bon pida cana den e santo blanco.
Turista a herida su mes malamente durante Kite Surfing
Posted by 24ora on Tuesday, May 15, 2018
Ta pa e motibo ey mes, bomberonan a yega rapidamente na e sitio. Mester a yuda e victima, kende tabata drumi riba santo. Su brasa tabata fractura di tal forma cu dificilmente e por maniobra y tabata grita di dolor na momento cu tabata corta su flanel y purba lant’e. A pone riba un stoel di beach. For di momento cu pone, a carg’e pa asina hib’e na e ambulance, cu tabata mas of menos 100 meter mas pabao.


text:
Trending Awor
Raymundo Kelly honra cu cancha na Centro di Bario Ayo Despues di camindanan asfalta y iluminacion awo Ayo tin su mini turf tambe
PAGA TINO
- All
- BoBario
- Bureau Innovatie
- Caminda y Acera
- Caya Grandi
- Comunidad
- Cuerpo Policial
- Cultura
- Deporte
- Deporte
- Economia
- Enseñansa y Famia
- Finansas
- General
- Green Corridor
- Hubentud
- Husticia
- Luz di bario
- News
- Prevencion
- Renobacion y Expansion di Hospital
- Renobacion y Expansion di Hospital
- Salud
- Scolnan
- Scolnan
- Sostenibilidad
- Tecnologia
- Turismo
- Watty Vos Boulevard
More
Gabinete Mike Eman II ta duna inicio na construccion di MFA...
ORANJESTAD – Den presencia di partnernan di e proyecto, futuro empleado y tambe usuarionan, Minister President Mike Eman a pone dialuna atardi e prome...
INFRAESTRUCTURA
- All
- BoBario
- Bureau Innovatie
- Caminda y Acera
- Caya Grandi
- Comunidad
- Cuerpo Policial
- Cultura
- Deporte
- Deporte
- Economia
- Enseñansa y Famia
- Finansas
- General
- Green Corridor
- Hubentud
- Husticia
- Luz di bario
- News
- Prevencion
- Renobacion y Expansion di Hospital
- Renobacion y Expansion di Hospital
- Salud
- Scolnan
- Scolnan
- Sostenibilidad
- Tecnologia
- Turismo
- Watty Vos Boulevard
More
Gobierno a cumpli: Club La Fama di Savaneta tambe a haya...
ORANJESTAD – Muchanan tabata core contento ayera nochi riba e veld miniturf cu un rato prome a wordo inaugura cu sake di bala door...
Raymundo Kelly honra cu cancha na Centro di Bario Ayo ...
ORANJESTAD – Un otro veld mini turf a keda cla, e biaha aki den bario di Ayo. Un bario unda cu e ciudadano Raymundo...
BOBARRIO
- All
- BoBario
- Bureau Innovatie
- Caminda y Acera
- Caya Grandi
- Comunidad
- Cuerpo Policial
- Cultura
- Deporte
- Deporte
- Economia
- Enseñansa y Famia
- Finansas
- General
- Green Corridor
- Hubentud
- Husticia
- Luz di bario
- News
- Prevencion
- Renobacion y Expansion di Hospital
- Renobacion y Expansion di Hospital
- Salud
- Scolnan
- Scolnan
- Sostenibilidad
- Tecnologia
- Turismo
- Watty Vos Boulevard
More
Rapport di AIB presenta na Conseho di Minister Apertura di CITGO...
ORANJESTAD – Riba peticion di Gobierno di Aruba AIB a haci un analisis riba e contribucion di reapertura di e refineria den nos economia....
INNOVACION
MAS MIRA
Minister Bermudez: “Tur cliente tin derecho pa wordo sirbi na un...
Durante seminario di Departamento di Recurso Humano… ORANJESTAD - Diaranson mainta Departamento di Recurso Humano (DRH) a tene un seminario y tayer dirigi pa tur...
GENERAL
Na luna di augustus ta cuminsa traslada pashentnan pa e depatamento nobo
ORANJESTAD- E edificio nobo di dr. Horacio Oduber Hospital ta consisti di 5 piso di cua 4 ta bira operacional otro luna. Siman pasa...
Awe e promesa a bira realidad y muchanan ta emociona
ORANJESTAD – Entre e diferente personanan presente na e ceremonia di groundbreaking di e mini veld di futbol na S.V. La Fama, tabatin miembronan...
MFA ta un bon idea y orguyoso di e dedicacion
Nieto di Shon Lang, Jeremy v/d Linden: ORANJESTAD – Cinco aña pasa, tempo cu Shon Lang (dfm) a bay laga nos, Jeremy van der Linden,...
Grupo 10 y 11 di SVT Formacion Social ta duna un man na Kerki...
ORANJESTAD – Diaranson mainta un grupo di mas cu 20 hoben perteneciente na e gruponan 10 y 11 di SVT Formacion Social a yuda...
Filial di Departamento di Asuntonan Social a habri oficialmente na MFA Paradera
ORANJESTAD – Filial di Departamento di Asuntonan Social (DAS) a habri oficialmente na MFA Paradera. Den un ceremonia presencia pa e funcionarionan di e...
ECONOMIA
Rampenbureau a reuni cu gobierno y a pone plan di accion...
ORANJESTAD – Rino Hermans, Director interino di Rampenbureau a duna di conoce cu su departamento tabata siguiendo e caso di e ‘oil spill’ na...


text:
Kralendijk – Kolonia Kolombiano biba aki na Boneiru djarason den oranan di atardi a rekordá dia di independensia di Colombia. Na aña 1810 Colombia a haña su independensia for di e spañónan i 20 di yüli 2016 tabata nèt doshentiseis
aña ku esaki a tuma lugá. Komunidat Kolombiano biba aki na Boneiru djarason den oranan di atardi a tene un akto floral na busto di Simon Bolivar. Sekretario di Entidat públiko di Boneiru sra. mr. Nereida Gonzalez na nòmber di gobièrnu di Boneiru a felisitá e kolombianonan ku nan selebrashon,i ta gradesido na komunidat kolombiano ku tambe ta aportá na desaroyo di Boneiru. Sra. Gonzalez huntu ku Ivan Wilson a pone un krans na nòmber di Gobièrnu di Boneiru.


text:
Kralendijk - Aktualmente tur aña rònt mundu 8,8 mion hende ta muri di kanser, di kua kasi mitar na edat hóben: entre 30 i 69 aña.
Dia 4 di febrüari ta Dia Mundial di Kanser riba inisiativa di ‘Union for International Cancer Control – UICC’ (Union pa Kontròl Internashonal di Kanser). Riba e dia ei mundialmente tin atenshon pa kanser. E tema di e aña aki ta: ‘We Can, I Can’ – Nos Por, Mi Por, ku e lema ‘Inspirá akshon, tuma akshon’. Ku e lema ‘Nos por, Mi por’ Dia Mundial di Kanser ta inspirá nos pa investigá kon nos – huntu i individualmente – por kontribuí na redusí kanser i aliviá e konsekuensianan di kanser.
Huntu nos por redusí kanser ora nos traha riba prevenshon i un estilo di biba salú. Pa esaki edukashon i informashon ta indispensabel. Skol salú ta stimulá hóbennan pa hasi eskoho salú. Por ehèmpel inkorporá lès tokante biba salú den nan kuríkulo i boga pa kantine salú ta maneranan pa hasi esaki. Instansia- i empresanan por stimulá un estilo di biba salú serka nan personal i paso pa paso traha riba sitionan di trabou salú. Den barionan salú i aktivo habitantenan di bario ta traha huntu riba un ambiente di biba salú i stimulante. Tur hende por traha nan mes riba nan propio salú si nan skohe pa alimento salú, move frekuentemente i stòp di huma.
Hendenan ku ya kaba tin kanser por bai aktivamente den kombersashon ku dòkternan tokante nan tratamentu, di manera ku por tene kuenta ku nan eskohonan. E posibilidat pa por papia tokante nan malesa i mantené kontakto ku hendenan ku por sostené nan den esaki ta importante. Kompartí nan eksperiensianan ku nan malesa por yuda otro pashèntnan di kanser.
Departamentu di Salubridat Públiko di Entidat Públiko Boneiru den kuadro di promoshon di salú tin diferente programa i proyekto pa stimulá un estilo di biba salú serka gruponan di tur edat, manera entre otro ‘Skol Salú’ i ‘JOGG – Hóben Sa Bo Peso Adekuá’, i prevenshon di uso di alkohòl i droga. Den futuro serkano den koperashon ku e diferente partnernan lo ekstendé e programa- i proyektonan aki pa nos barionan pa asina yega na barionan salú i aktivo.
Departamentu di Salubridat Públiko ta hasi un yamada riba bo pa huntu i individualmente traha riba un estilo di biba salú pa mas tantu posibel prevení tur malesa pero den e kaso spesífiko aki kanser. Ta konsehá hendenan ku tin kanser pa sigui hasi mas tantu eskoho salú posibel, keda aktivo i tene nan mes na reglanan di nan tratamentu. Nos ta stimulá dunadónan di kuido pa konhuntamente sostené hendenan ku kanser i trata nan ku amor i komprenshon.
Kanser no ta afektá solamente esun ku ta malu, pero tambe su kasá i yunan, famianan, amigunan i otronan ku ta yegá na dje. Nos por t’ei pa nan tambe skuchando nan i dunando un man pa yuda. Huntu nos por hasi e diferensia pa hendenan ku kanser i pa esunnan mas yegá na nan.
Diputado di Salubridat Públiko di Entidat Públiko Boneiru, sr E. Cecilia, ta uni su mes ku e konseho di departamentu di Salubridat Públiko. Den kuadro di abilidat pa yuda bo mes: ‘Inspirá akshon i tuma akshon’, ‘Nos por huntu’, ‘Bo mes tambe por’.


text:
Latin American Tour Operator Symposium 2014
WILLEMSTAD- 11 di ougùstùs 2014 – Dianan 10 te ku 14 di ougùstùs Kòrsou lo ta anfitrion di ‘Latin American Tour Operator Symposium 2014’ (LATOS) ku lo konta ku partisipashon di 23 mayorista den industria turístiko for di Brazil, Venezuela, Ecuador i Colombia. Ofisina di Turismo di Kòrsou (CTB), Curaçao Hospitality and Tourism Association (CHATA) i partnernan den sektor privá a uni pa realisashon di e simposio aki.
E simposio ta duna e mayoristanan partisipante oportunidat pa interkambiá di pensamentu ku CTB i e industria hotelero riba e ‘produkto’ ku Kòrsou ta ofresé. Lo deliberá riba e desaroyonan den e último 2 añanan i lo brinda e partisipantenan e oportunidat pa sera konosí mas di aserka ku Kòrsou komo destinashon turístiko. E simposio ta konta ku partisipashon di e siguiente mayoristanan: ADV, CVC, Sanchat, West Central Operadora, New Age, Nascimiento Turismo, Time Brasil Operadora, MMT Gapnet, Carcelen Travel, Corporacion Salta, Organizacion Kanguro, Golden Vacations, Mas Travel, Cielos Abiertos (WS -AVIATUR nacional), Carreño Tours, Ultraviajes Travel Services(Corporativo), CIC Mayoristas, Munditur, BCD Travel Colombia (Corporativo), Grupo L’alianxa Mayorista, UGA Turismo, Pull Travel Mayoristas i Grupo Over.
Na nan yegada e mayoristanan a disfrutá di un sena di bon bini na Sunscape Resort. Despues di e apertura ofisial e mainta a sigui ku presentashon di CTB i tambe CAP ku a elaborá riba e plannan futuro pa ku aeropuerto di Kòrsou. E orador prinsipal sra. Jeanine Pires a elaborá riba e balor ekonómiko ku turismo for di e region Latinoamerikano ta trese pa e aria di Karibe den e kaso aki spesífikamente pa Kòrsou. E dianan benidero lo enserá entre otro presentashon di sentro komersial Sambil, bishita na diferente hotèl i un seshon di opinion kaminda e partisipantenan internashonal lo kompartí nan mihó rekomendashonnan pa Kòrsou. Na final lo tin un mesa di negoshashon pa e mayoristanan, representantenan di hotèl i aeroliñanan.
Un danki ta bai na: Sunscape Curaçao Resort, Spa & Casino, Renaissance Curaçao Resort & Casino, Curaçao Marriott Beach Resort & Emerald Casino, Sambil, ACOYA Curaçao, Blue Bay Hotel Curaçao, Papagayo Beach and Lounge Resort, Kura Hulanda Village & Spa, Hilton Curaçao, Santa Barbara Beach & Golf Resort Curaçao, Funbini i Tropical Tours ku a kontribuí na realisashon di e simposio aki. LATOS ta un esfuerso pa partnernan mantené i alabes establesé relashonnan internashonal ku gruponan for di region Latinoamerikano ku tin un impakto direkto pa nos industria turístiko.


text: Dialuna marduga riba e caminda di Shiribana altura di e bar a sosode un accidente entre dos auto. Tanto patruya policial y roadservice a acudi na e sitio. A constata cu e chauffeur den e toyota corolla biniendo di pabou a yega lora dilanti e kia rio biniendo for di pariba y impacta riba esaki. Ambos auto a keda kibra, ambulance a presenta pero ningun persona a resulta herida. Polis a pone ambos chauffeur supla pero e chauffeur di e corolla so cu a ocasiona e accidente a surpasa e limite e otro chauffeur a supla 0. A detene esun culpabel y a bay cune warda di Polis.


text:
Plan national pa manejo di salu. Informashon
“ The Unforgettable Institute ” Instituto Di Teknologia Pa Transformashon Di E Ser Humano Menegrandeweg # 2 (p.o. Box 4479) tel.: 869-7733 / fax: 869-3275 ____________________________________________________________________________________________ Riba e kalènder por hasta pone e sekuensha di komementu pa duna mas konsiensia na e sistema “H” di kome atraves e kür di Neuro Fitness ku ta enserá bebe, kome, ehersisio i kambio den komportashon pa un mihó salú. Sra. Riedel di Bureau Maatschappelijk Consulent ya a yega di produsí un kalènder similar. · Oumentá konsiensia di resetanan salú. Pa logra e ophetivo aki por organisá kòntèst di traha reseta ku ta stimulá un dieta salú. Un kòntèst di reseta por ta agradabel i lo enkurashá siudadanonan pa ta envolví i promové e mensahe di kome salú. Kada hende lo bira mas konsiente di reseta i menúnan ku ta abou na vèt i kaloria. Un bes mas dietistanan i nutrishonistanan ta un faktor importante pa husga e resetanan i skohe esnan ku ta mas salú i ku ta smak mihó. Un aporte positivo den esaki por ta Angelica’s Kitchen i e kòkinan di hotèlnan ku a i sa partisipá na eventonan lokal i den eksterior tokante resetanan ku nan mes a hinka den otro. · Distribushon di resetanan. Den e koalishon di partisipantenan di e programa di e Plan Nashonal pa Maneho Salú di Peso ta keda klaramente demostrá ku si tur organisashon duna nan aporte Kòrsou lo pasa den un evolushon di kambio aselerá di redukshon gordura i malesa. Si tur miembro di e koalishon distribuí resetanan na nan establesimentu i en todo kaso na supermerkado, beauty-salon, sentronan di fitness, kantor di number, snèknan etc. nos lo oumentá den un tempu relativamente kòrtiku e konsiensia tokante Pensa salú, Kome salú i Move salú 2025. · Materia na skol. Mester konsiderá modifikashon di materianan na tur nivel di enseñansa pa duna informashon tokante Pensa salú, Kome salú i Move salú. Ku esaki nos lo logra konsientisashon kontinuo di generashonnan nobo ku lo sa di Pensa salú, Kome salú i Move salú. Paso 5: Finansa. Ta klaramente konosí ku sin finansa no por ehekutá e Plan Nashonal pa Maneho Salú di Peso. Salubridat ta responsabilidat primario di Gobièrnu pues na promé lugá gobièrnu tin un ròl grandi den pone fondonan disponibel atraves di e.o. GGD i / òf supsidiá e Plataforma pa Maneho Salú di Peso. Banda di gobièrnu i na di dos lugá e seguronan di malesa e.o. BZV, SVB i Seguronan Privá lo tin benefisio direkto for di un redukshon di peso i malesa. Gastu di gobièrnu i di seguronan lo baha drástikamente ora nos tin un komunidat mas salú. Pues seguronan di malesa mester por duna un aporte supstansial na e fondo di e Plataforma pa Maneho Salú di Peso. Na di tres lugá komersio por duna su aporte finansiero den forma di pago pa aviso, spòt i propaganda den medionan di komunikashon. ___________________________________________________________________________ Proposishon Plan Nashonal pa Maneho Salú di Peso: yanüari 2007, Melly Bergland 11
“ The Unforgettable Institute ” Instituto Di Teknologia Pa Transformashon Di E Ser Humano Menegrandeweg # 2 (p.o. Box 4479) tel.: 869-7733 / fax: 869-3275 ____________________________________________________________________________________________ Por último i na di kuater lugá henter komunidat por aportá ku paga simbólikamente pa artíkulonan ku tin uso regular e.o. kalènder, agènda, place-mat etc. E Plataforma pa Maneho Salú di Peso lo keda enkargá ku e presupuesto i ehekushon di e plan final. Paso 6: Midi i evaluá logronan. E Plan Nashonal pa Maneho Salú di Peso mester keda someté na evaluashon kontinuo, en todo kaso anual pa sa su progreso. · Ahuste di e programa. E proseso di evaluashon ta pèrmití pa identifiká kualke difikultat chikí i pa hasi ahuste promé ku difikultatnan mayor presentá. Evaluashon ta pèrmití guia i kòntròl riba budget, partisipante, material etc. Por último evaluashon i midimentu di logronan ta pèrmití tur partisipante, miembro di koalishon i komunidat kompleto wak, eksperenshá i realisá kiko e programa a logra kual ta imperativo pa e plan mayó aki keda mantené. · Opservando e metanan. Dor di keda opservá e ophetivonan ku nan ta alkansabel ketu bai lo yuda tene e programa di Pensa, Kome i Move Salú 2025 riba e pista determiná. Dor di keda opservá i haña feedback por resultá ku mester adaptá e programa pa kumpli ku e nesesidatnan di komunidat. · Rekapitulashon di e metanan. - Oumentá konsiensia di e benefisionan di Pensa salú, Kome salú i Move salú. - Suministrá komunidat general i personanan ku peso di mas ku informashon ku lo yuda pensa, kome i move salú. - Sostené aktividatnan aselerá di pensa, kome i move salú dor di fortifiká programanan i - rekursonan eksistente. · Guia i kòntròl di partisipantenan. Sabiendo kuantu persona a registrá nan mes atraves di tur e miembronan di e Plataforma pa Maneho Salú di Peso por monitor e progreso di efektividat di e mensahe i guianan. Si e resultado, den registrashon i òf bahamentu di peso ta abou mester konsiderá kambia e aserkamentu. Si e asistensha i bahamentu di peso ta haltu por uza e éksito pa mehorá i apliká otro partinan di e programa di Salubridat ku gobièrnu a stipulá pa asina GGD ehekutá. Lokualnan mester keda evaluá ta e.o.: · Kuantu grupo di monitor a keda instalá. · Kuantu persona ku peso di mas ta partisipá den e programa di redusí peso. · Kuantu siudadano a partisipá den eventonan públiko ku a keda organisá. · Ku partisipashon ta bahando òf subiendo di peso i kiko lo mester hasi lo siguiente. ___________________________________________________________________________ Proposishon Plan Nashonal pa Maneho Salú di Peso: yanüari 2007, Melly Bergland 12


text:
ORANJESTAD(AAN): Pa CBS por conduci e encuesta di entrada y gasto 2016, un programa special a selecta algun adres for di un lista di tur adres na Aruba.
E seleccion aki a sosode riba un forma completamente selecto, teniendo na cuenta cu e adresnan ta bon reparti riba tur distrito y bario na Aruba.
E ta sumamente importante pa tur hogar selecta coopera cu e encuesta di entrada y gastonan 2016.
Tur tipo di hogar ta wordo pidi pa participa. Incluyendo hogarnan cu ta consisti di un persona, di pareha cu of sin yiu. Hogarnan cu ta consisti di personanan bibando hunto, cu un of mas miembro di famia, por ehempel wela y welo y tambe hogarnan di personanan cu ta bibando hunto, sin ta famia di otro.
Tambe mester remarca cu e encuesta di entrada y gastonan di 2016 no ta solamente pa hogarnan di personanan naci na Aruba of tin nacionalidad Hulandes. Tur hogar na Aruba cu ta consisti di personanan cu ta bibando na Aruba, pa un aña of mas por participa na e encuesta aki y lo wordo acerca pa participa. Incluyendo hogarnan cu ta forma pa personanan cu a nace den extranhero y esnan di otro nacionalidadnan.
Den e seleccion di hogarnan tampoco ta exclui esnan cu no tin entrada di trabao of di un otro forma. E ta hopi importante pa CBS haya un bista completo y detaya di e entrada y gastonan di tur tipo di hogar y aki na Aruba solamente turistanan of hogarnan cu ta consisti di personanan cu ta biba na Aruba menos cu un aña, eseynan si lo wordo exclui.
Un Biaha mas CBS ta pidi cooperacion di tur hogar cu ta wordo acerca pa e encuestadornan. Un exito di e encuesta di entrada y gastonan 2016 ta depende di e cooperacion di un y tur. Pa cualkier pregunta of informacion por tuma contacto libremente cu CBS. E number di telefon a cambia. El a bira 5247433 y puntra pa cualkier miembro di e team di e encuesta di entrada y gastonan di Aruba.
Tur informacion cu drenta CBS ta confidencial y tur resultado cu saca manera semper ta agrega cu nunca por determina di ken e persona of di kico ta sacando e informacion.
Door di e periodo cu ta Juli, hopi famia ta cu vakantie, hopi famia no ta na cas of nan no ta coopera. Un biaha mas ta pidi pa por fabor, cu e cooperacion aki ta na fabor di un hogar mes pa determina prijs y servicionan cu ta wordo duna na Aruba pa asina por saca un cifra di inflacion nobo bek despues di 10 aña, segun Geerman.


text: Diaranson anochi un señora grandi coriendo riba caminda di Kibaima pa Santa Cruz a keda persigui pa dos brommer, un a core su dilanti y otro patras. E chauffeur cu cautela tabata wak nan movecion y a tuma caminda pa bay Santa Cruz y bay direccion pa Sabana grandi den esaki un di e motociclistanan a saca arma di candela pa e señora. E señora no a para pa nan i sigui despues a baha caminda den area di Sabana Grandi pa Yucuri. E motociclistanan a bandona bay direccion abou. Polis a keda poni na altura y recherche di biaha a drenta accion pa cuminsa cu un investigacion. Esaki ta tipo di maniobranan cu malechornan ta haci pa atracado manera bo para.


text:
Willemstad Curacao: Djadumingu 21 yanuari 2018, alrededor di 01.11 or sentral di polis a haña notifikashon ku un tiramentu a tuma lugá den un establesimentu na altura di Palu Blanku.
Na yegada di e promé patruya polisial nan a bin topa ku un hòmber drumí abou den e establesimentu mobil aki i te kaminda esaki tabata posibel i bou di e sirkunstansianan presente, por a mira un herida di bala na e parti ariba di e víktima su kurpa.
For di un investigashon preliminar ku polis a realisá na e sitio a resultá ku e víktima ta traha den e establesimentu. Mas trempan e víktima tabata tin un diskushon ku un persona. E persona a bisé ku e ta bai bin bèk. Despues di un ratu un persona kara tapá a bini na establesimentu mobil aki i lòs tiru dirigí riba e víktima ku e resultado ariba menshoná. Ambulans ku a presentá na e sitio a trata di reanimá e víktima pero esaki no a logra. E víktima Lennard Gwensley Frederick nasé na Kòrsou 29 maart 1992 a bin fayesé na e sitio ei mes.
Alrededor di 02.10 or dòkter di polis a konstatá morto di L. Frederick.
Riba òrdu di Fiskal di Ministerio Públiko a konfiská e kurpa sin bida di e víktima pa mas investigashon. Na e sitio polis a konfiská algun huls.
E kaso ta den investigashon.
Nos ta supliká kualke persona ku ta disponé di informashon ku por yuda den solushon di e kaso aki pa duna polis e informashon aki na telefòn 917(24 ora pa dia) òf 108(number anonimo, kaminda bo anonimidat ta garantisá)


text:
Maneho Nobo
Minister di Tráfiko, Transporte i Planifikashon Urbano a hala un liña. A introdusí un Maneho Nobo i no ta tolerá okupashon ilegal mas. E Maneho Nobo aki di Sero Toleransia ta enserá ku ta tuma medida di òrdu den kaso di okupashon ilegal.
Pues:
- ta stòp okupashon ilegal eksistente òf ta formalisá esaki den kuadro di posibilidatnan di lei, regulashon i maneho
- tuma medida kontra kasonan nobo di okupashon ilegal
Ademas ku mester stòp di okupá tereno di Gobièrnu ilegalmente, mester stòp tambe tur konstrukshon riba e terenonan aki.
Gobièrnu no ta tolerá ni formalisá konstrukshon nobo. Kasonan eksistente si lo por bin na remarke pa formalisashon.
‘Nulmeting’
Tin potrèt di satélite detayá ku a saka di tur sitio na Kòrsou, riba kua tur konstrukshon, kaya i tereno na Kòrsou ta registrá. E registrashon aki (yamá ‘nulmeting’) ta konta komo base pa distinguí kaso eksistente for di kaso nobo.
Prosedura di mantenshon di òrdu
Asina konstatá kaso di okupashon ilegal, inmediatamente ta pone bòrchi pa indiká ku mester stòp tur akividat i trese e tereno den su forma orignal bek. Ademas, asina a determiná ta ken ta e persona òf organisashon responsabel, ta manda karta p’e tambe. Si apesar di bòrchi (i karta), esun responsabel no stòp, Gobièrnu por basha e konstrukshon abou.
Ku tempu Domeinbeheer lo por duna terenonan ku di e forma aki bira liber, na esnan ku hasi petishon na Domeinbeheer pa legalmente bini na remarke pa haña tereno di Gobièrnu.


text:
E ekipo di Cuerpo Policial, esta “Tourism Oriented Police” (TOP), cu ta ex Visibility Team O’stad, a sigui cu nan accionnan riba caya, manteniendo ordo y siguridad den centro di Oranjestad.Nan trabou di prevencion ta intensifica na momento cu tin barco crucero mara den waf, di cual ta evita cu e turistanan cu ta bishita Aruba no haya nan mes confronta cu incidentenan menos agradabel. Entre dia 25 di September te cu 9 di October, e Polisnan a constata hopi molester di bagamundo (landloper).
Riba dia 25 di September T.O.P. team tabata banda di Paddock unda cu a topa e bagamundo R.F., kende tabata drumi dilanti e localidad. A lant’e y a core for di e sitio.
E siguiente dia tabatin control pa cu e formacion di Gobierno dilanti Gabinete di Gobernador. Cerca di e cas di gobernador di Aruba T.O.P. team a mira e conoci “Preke” drumi riba trottoir. A hib’e cas pa preveni problema.
Riba dia 27 di September a tene control banda di Censo en conexion cu e resultado final di eleccion. A controla banda di e Gate principal 3 di APA door, unda cu tabatin 2 barco den waf, Zenith y Carnival Vista cu 6200 pasahero. Den Koningstraat nan a para chauffeur N.C. coriendo sin keuringskaart valido. Tambe a controla A.P., kende tampoco tabata core cu un keuringskaart valido den auto.
A sigui controla den e areanan di Aruba Port Auhtority main gate nummer 3”, Royal Plaza , Arubus en Arutram,“Mainstreet” Havenstraat, Royal Plaza, L.G.Smith Boulvard, Nikky Beach, Kennedy School, Linear Park, Parkeerplaats Arubus, Paardenbaaistraat y cercania.
E siguiente dia T.O.P. team a bay den Ranchostraat na altura di Kowloon Restaurant unda cu un bagamundo tabata purbando di horta un airco. Na e sitio nan a topa cu bagamundo A.R. cu un trapi hortando un airco. Segun R. e tabatin autorisacion di L. A core cun’e for di e sitio.
Dia 2 di October den e area di Plaza Daniel Leo, T.O.P. Team a mira un homber cu un maleta preto yena cu paña nobo di “Dolce & Gabana”. E homber tabata papia cu 2 persona y purbando di bende e pañanan. A acerca e homber di inicial R.B. kende tabata un turista di Merca y tabata kedando na un hotel den centro. El a bin cu e pañanan desde Merca como muestra. R.B. ta doño di un tienda di paña na Miami. T.O.P. a papia cun’e y a bis’e cu e no mag di haci esey asina riba caya y sin permiso. El a compronde.
Den area di Carlos & Charlies a topa cu e bagamundo SKY riba e parkeerplaats hunto cu 2 otro bagamundo y nan tabata uzando droga den e hoki. A papia fuerte cu e 2 bagamundonan y core cu nan di e sitio. Mirando cu e hoki tabata vies, a bisa SKY p’e haci limpi y di biaha el a cuminsa haci esaki.
Riba dia 4 di October pa 10:00am banda di e Maingate di APA tabata druk cu turista, pa cual a avisa SKY p’e no core cu su bais entre turistanan. A core cun’e for di e sitio pa e no molestia turista. E control a continua y pa 2:00 PM a topa cu e conoci bagamundo R. cerca di Arubus tabata mendiga, unda a papia cun’e y core for di e sitio.
Dia 5 di October T.O.P. a tene control banda di Paddock nan a topa cu e conoci bagamundo R. drumi y a core cun’e for di sitio. A sigui tene control den e area y tambe banda di Linear Park. Nan a ricibi yamada cu banda di Victoria Secret cu un bagamundo tabata haci fastioso. Na yegada a topa cu R.K.G., unda cu un empleado di Victoria Secret a informa prome cu no ta prome biaha e bagamundo ta haci molester. A papia duro cun’e y core for di e sitio.
E siguiente dia un biaha mas a tene control entre 9:30 pa 11:30 AM pasobra tabata druk di turista y e team di T.O.P. a core banda di e Maingate di APA, area di Diamonds International y Markthallen. Banda di Carlos & Charlies a topa cu e bagamundo R. y e tabata cana cu un clechi blanco y hemchi blanco. Pero na momento cu tabata papia cun’e, a ripara cu e tin un cuchiu. T.O.P. a papia fuerte cun’e y a bis’e cu e no mag di cana riba caya cu un cuchiu.


text:
CIENCIA
Un test nobo patenta pa cientificonan di Universidad Internacional di Florida (FIU) cu ta permiti pa detecta exactamente e presencia of no di cocaina, tanto den sustancia como den e organismo di un persona. Esaki a wordo informa door di e Centro Universitario. E test ta consisti di agrega un solucion likido na e substancia examina y si esaki cuminsa briya bou di un luz blauw, den algun seconde, esaki ta indicacion di cu e ta contene cocaina.
Den e caso di e persona, e substancia ta wordo agrega na un muestra di e saliva.
E dispositivo di deteccion inmediato di cocaina a wordo desaroya pa Yi Xiao, profesor di Scheikunde na FIU, y su studiantenan ta di e Facultad di Arte, Ciencia y Educacion di e institucion educativo, e comunicado a señala.
E metodonan tradicional di confirmacion di e presencia di cocaina den e organismo di un persona ta “ta hopi mas caro, complica y ta perdemento di tempo”, Yi a agrega.
Resultado di pruebanan di deteccion di cocaina den personanan por dura algun simany ademas, no ta straño cu e por duna resultado “positivo of negativo” falso, mientras cu e sistema di test patenta pa cientificonan di FIU, e “resultadonan ta exacto y ta cla den un fraccion di tempo, na un costo hopi mas abao”.
Si e test wordo aplica na substancianan desconoci of via saliva, e testnan desaroya pa Yi y su studiantenan ta completa den un proceso di un solo paso cu ” no ta rekeri di ekiponan costoso of servicionan di laboratorio” adicional.
E inventornan di e test aki pa deteccion di biaha di cocaina kier awo obtene un autorisacion pa asina comercialisa e dispositivo.
Fuente: https://www.diariolibre.com


text:
MARYLAND – Un logro grandisimo ta loke e atleta di e deporte di bowling Thashaina Seraus a logra na Merca. Diaranzon 20 di april, Thashaina a keda eligi como e runner-up IBMA Player of the Year, esaki escogi pa e International Bowling Media Association. Thashaina a conoce un otro tremendo anja hunto cu su scol University of Maryland, Eastern Shore. Nos di Sports Zone Aruba ta manda palabra di pabien sigur pa e hoben Thashaina Seraus y cu e sigui cu e tremendo trabou cu e ta haci pa su deporte y pa Aruba. Pabien!
Thashaina Seraus “runner up” como e miho hungado colegial di bowling na Merca
By
Posted on
>


text:
LONDON, Reino Uni- Dies persona a resulta herida diahubes ora cu’n bus urbando di dos piso den cual nan tabata biahando, a dal contra di un edificio. Asina polis Britanico a anuncia.
E tipico bus Londinense a dal contra e fachada di un tienda na e skina di Lavender Hill, na Battersea,, zuid oost di e capital.
Dos pasahero, cu a keda pega den e parti superior di e tipico bus cora a wordo libera door di e bomberonan. E servicio di ambulance di London a informa cu nan a atende dies persona, tres di cual a wordo transporta pa hospital.
Riba potretnan publica ariba rednan social, por mira e fachada di e tienda benta abao, e glas di e showcase gespart ariba suela y dokternan atendiendo e heridonan den e parti superior di e bus.
Un enfermera cu tabata den e bus na e momento di e accidente a splica cu e chauffeur di e bus a cont’e cu el a perde conocimento prome cu e accidente. E chaffeur no ta corda nada di cu el dal contra di un tienda. Segun paramediconan, mas sigur e chauffeur lo a haya algun tipo di atake.
Fuente: https://www.afp.com/es/


text:
Nekropolis di Giza
E Nekropolis di Giza ta para riba e Plateau di Giza, na e kabamentu di e siudat di Kairo. E compleho aki di monumentonan ansiano ta inklui e Piramidenan Grandi, e skulptura massivo konosí komo s Sphinkso, un par di semeterio, un siudad di trahadonan anto un compleho industrial. E ta situa 9km for di e siudad bieu di Giza. E piramidenan tabata popularisa den tempunan Helenistiko ora e Piramide Grandi a wordu listá dor di Antipater di Sidon komo un di e Siete Wondernan di Mundu. Awendia e ta e uniko wonder ansiano ku te ahinda ta eksistí.


text:
ORANJESTAD - "Pa nos ta un dia hopi grandi. Pa casualidad of destino e dia aki, dia 27 di september ta net tres aña pasa cu e pueblo di Aruba, cu un resultado abrumador, a reeligi partido AVP pa continua e gobernacion bou un mandato hopi cla", na palabra Prome Minister di Aruba Mike Eman.
Fraccion Di MEP A Tene Rueda Di Prensa Na Gate Di Valero
ORANJESTAD - Fraccion di MEP a tene conferencia di prensa na Gate di Valero pa enfoca riba e importancia di e reapertura di refineria.
Con Nos Ta Haci Aruba Mas Sigur?
ORANJESTAD - Parlamento siman pasa a invita Minister Dowers en relacion cu e ola di criminalidad na Aruba.
Parlamentario Desiree De Sousa Croes a retira su amienda # 1 Y # 2
ORANJESTAD - Den e reunion publico diahuebs cu a trata e diferente cambionan den nos codigo civil, Desiree Croes a cuminsa cu trek in su amienda.
Lidernan Di Oposicion A Reuni Cu Gobernador Interino, Sra Ella Tromp-Yarzagary
ORANJESTAD - En bista di e situacion cu a surgi na Parlamento, na unda Parlamentarionan no por a haya e contracto relaciona cu e reapertura di e refineria, lidernan di oposicion ta purbando di tur manera pa haya e documentonan aki.
Pa Manda Un Senjal Con Iresponsabel Gobierno A Trata E Ley Aki
ORANJESTAD - E voto di Fraccion di MEP riba e amienda # 7 siman pasa a causa bastante comentario.
“Ta Un Honor Pa Mi Pa Por Fungi Pa E MFA Di Mi Bario”
ORANJESTAD - Diahuebs ultimo Minister President Mike Eman a anuncia na e klankbordgroep di MFA Paradera cu e hoben profesional Elton Hart a acepta pa fungi como Manager di e Facilidad Multifuncional.


text:
Grito di Auxilio na Minister di Husticia, DOW y Cuerpo Policial
Bario di Tarabana, specialmente e habitante di e cayanan Pindastraat, Fiyostraat, Mandolinstraat y Timbalstraat, apelsinastraat ta pidi auxilio. Tur dia for di ora nan di...
Trabao di un docente ta pa educa y no maltrata
Señor redactor, permitimi e espacio aki pa expresa mi inkietud. Danki di antemano na bo cooperacion pa publica esaki, pasobra mi ta kere cu...
Cuanto Bolivar Fuerte Venezolano pa un solo Dollar Mericano
Diahuebs 11 di januari 2018 e balor di un Dollar Americano na mercado paralelo na Cucuta a yega 168,470 Bolivar “Fuerte” Venezolano. E moneda...
Expropiese! vs ¡Construyamos!
Otro luna ta haci 60 aña cu e pueblo di Venezuela a lanta contra Perez Jimenez y a caba cu su dictadura. Como ami...
DPL: Keto bai un paraiso pa corrupcion
E meta di e articulo ki no ta pa critica niun partido politico. E meta ta pa como ciudadano duna conseho na e gobierno sin...
Ekiponan di futbol femenino cu yamada urgente na AVB
Ta di lamenta cu esnan cu aña pasa a bin cu un expo masha grandi mes pa purba di promove futbol femenino bou di...
Abuso na luga di telefon
Na un luga situa na altura di Well Well Restaurant na Sero Biento ta haciendo abuso di hende cu kisas ta cumpra telefon of...
Ayang Wong, un ExLagoenero di Playa a muri na New Jersey
Mi a tende di Lisa Wong cu su tata Kit Ying Wong a fayece na New Jersey september 7 na edad di 89 aña....
Dicon e pueblo humilde, inteligente y conciente di Aruba lo bay vota den sumayoria...
Pasobra cu: -Partido A.V.P. no tin ribalistaninguncandidato cu a sa di mafia hopiplacanan di Fundacion Lotto pa Deporte y cu a get away cu crimen y awe kier...
Open Brief aan de heer Andin Bikker
Vol verbazing las ik uw statements over de criminaliteit vergelijking van Aruba met Rotterdam. Het is voor mij volstrekt onbegrijpelijk hoe een persoon zoals...


text:
Un relato di New York Post ta indica cu autoridadnan, no ta specifica si tin participacion di autoridadnan local, a descubri restonan humano patras di un cas na Aruba, locual ta un hayazgo horibel cu por finalmente caba cu e misterio rond di e desaparicion di e Holloway 12 aña pasa.
E restonan haya, despues di un investigacion nobo, ta wordo analiza pa asina haya sa di e DNA ta mescos cu esun di Natalee Holloway. E declaracion aki Dave Holloway y e investigador T.J. Ward a revela na “Today” riba Diaranzon.
Na 2012, Natalee a wordo declara legalmente morto door di un huez, pero ningun persona a keda declara culpable pa su desaparicion. Ni sikiera Joran Van der Sloot kende a wordo involucra den e caso aki, apesar di a declara na Maart 2016 na un “undercover reporter” cu el a asesina Natalee.
Dave Holloway a bisa cu e investigacion cu a tuma lugar a hiba nan na un informante conoci como “Gabriel”, kende a biba cu un amigo di Joran y eventualmente, na e restonan descubri.
Aparentemente, esaki ta e prueba mas “credible” cu tin den e caso aki despues di 12 aña di e desaparicion di Natalee na 2005.
Awor, parce, cu tambe ta bay tin un programa na television diasabra, cu ta un otro serie “The disappearance of Natalee Holloway, unda Holloway y Ward ta bay papia di e investigacion aki.
Lo ta interesante pa sa kico e autoridadnan local por bisa di e hayazgo aki y si tabata tin algun participacion den e investigacion cu wordo haci den e aña y mey cu a transcuri.
FUENTE: https://www.diario.aw